Toki-erakundeentzako laguntzen deialdia onartu da merkataritza berrindartzeko ekintzekin - 25/07/2018\n2018ko uzt. 25ko prentsa-oharra\nToki-erakundeentzako laguntzen deialdia onartu da merkataritza berrindartzeko ekintzekin\n290.000 euro esleitu dira eta Hurbiltasunezko Txikizkako Merkataritza Bultzatzeko 2018-2020ko Planaren barne sartzen dira\nGarapen Ekonomikorako Departamentuak toki-erakundeen merkataritza berrindartzeko laguntza-deialdia onetsi du, 290.000 eurorekin hornitua dagoena eta 2018ko otsailean onartu zen Hurbiltasunezko Txikizkako Merkataritza Bultzatzeko 2018-2020ko Planaren barne dagoena.\nHelburuen artean, txikikazko merkataritza garatzen den hiriko espazioen egokitzapenerako ekintzak bultzatzea, merkatu munizipalen merkatal hornikuntza publikoak hobetu eta berritzea, eta merkataritza-antolamenduko planak elaboratzea daude. Laguntza hauetan esleitutako kopurutik, 30.000 euro “merkatal-erakarpenerako planen diseinura” zuzenduko dira; gainontzeko 260.000 euroak, berriz, merkataritzaren berrindartzera bideratuko dira zuzenean. Laguntzen eskaera epea uztailaren 24an, asteartea, hasi da eta 2018ko abuztuaren 23an bukatuko da.\nDeialdiak, Hurbiltasunezko Txikizkako Merkataritza Bultzatzeko Planean (2018-2020) ezartzen dena garatzen du. Harekin, Nafarroako merkataritzaren sustapenean, Nafarroako Gobernuaren koordinazio eta parte hartze aktiboa hobetu nahi da, tokiko administrazioekin batera. Halaber, merkataritza espazioen egokitzapen urbanistikoan aurrera egin eta tokiko merkataritza sustatzeko ekipamendu publikoen hobetzea lortu nahi da.\nZehazki, laguntzak bi jardunbidetan aurreikusi dira: Merkatal-Erakarpen eta Antolamendurako edota dinamizatzeko Planen elaborazioa; eta espazio urbanoen egokitzapen eta hobekuntzarako inbertsioak, merkatu munizipalen modernizazioa, merkatu ibiltarientzako tokien egokitzapena edota saltokiak martxan jartzeko titulartasun munizipaleko lokalen egokitzapena.\nLaguntzak, inbertsioak egingo diren instalazioen, higiezinen edota espazioen jabeei daude zuzenduta.\nSubentzio-objektu diren ekintzak 2018ko urtarrilaren 1a eta azaroaren 5aren artean egon behar dira eginak, ezarritako denboraldia baino lehen abonatuak izan behar direnak.\nDeialdia lehiarako izaerarekin ebatziko da, eta espedienteak baloratzeko 5 irizpide desberdin ezarriko dira, esate baterako, 2017ko urbanismo deialdietatik jasotako subentzioetan izandako ekintzen eragin-maila neurtzea, edo udal merkatuaren merkatal potentziala, non, besteak beste, postuen kopurua aintzat hartuko den.\nEskatutako inbertsio minimoa, merkataritza dinamizatzeko planetan 2.000 euro izatetik, 10.000 eurokoa izatera pasatzen da udal merkatuen modernizazio kasuetan edota 2.000 biztanle baino gutxiago dituzten udalen titulartasuneko lokalen egokitzapen kasuetan. Diru-laguntzaren denboraldian zehar toki-entitate batek jaso dezakeen laguntza kopurua ezingo da 70.000 euro baino gehiagokoa izan.\nDeialdia lehiarako izaerarekin ebatziko da, modu honetan, diru-laguntzak, ezarritako baremoaren ondoriozko ordenan emango dira, puntuazio altuetatik baxuetara, eta aurrekontu-esleipena dagoen bitartean.


Ana María Freire Araújo: "Hesi intelektualak eskoletan oraindik bizirik dirau" - Euskonews\nElkarrizketa Ana María Freire Araújo, pedagogoa "Hesi intelektualak eskoletan oraindik bizirik dirau" * Ainhoa Irazu Ana Maria Freire Araújo, "Nita", Paulo Freire brasildar pedagogo handiaren alarguna da. 10 urte eman zituen Freireren ondoan, 1997ko maiatzean Paulo zendu zen arte. Historiagilea izateaz gain, "Nitak" irakaskuntza doktoretza egin zuen Sao Pauloko (Brasil) Unibertsitate Pontifizioan. Berak, Freirek idatzitako azken liburuetan parte hartu zuen. Maistra lanetan ere, jardundakoa da. Alde horretatik, "Nitak" bat egiten du bere senarraren eredu pedagogikoarekin. Paulok legez, "Nitak" irakaskuntzaren ezaugarri politikoa nabarmentzen du. Euskal Herrian, zenbait irakaskuntza zentrok Paulo Freireren ildoari jarraitu diote, AEK helduen alfabetatze koordinakundeak eta Gasteizko EPA helduen heziketarako zentroak, besteak beste. Irakaskuntza izan dugu hizpide elkarrizketa honetan. Freirek idatzitako azken liburuaren euskarazko itzulpena aurkeztera etorri zara. Liburuak, egilearen hainbat ideia zahar berreraikirik aurkezten ditu. Zein da liburuaren mamia? Liburuak irakasle baten ezagutza biltzen du. Irakasle oro, ezagutza batean oinarritzen da irakasteko. Liburu honek, Freire, aurrerakoia zen irakaslearen jakintza ezagutzera ematen du. Liburuak hiru atal ditu. Lehendabizikoan, irakastearen baldintzaz hitz egiten da. Bigarren atalak, irakaskuntza "bankarioaren" eta irakaskuntza freirearraren ezberdintasun nagusiak biltzen ditu. Azkenik, hirugarren atalak, irakastearen giza berezitasunaren berri ematen du. Zeintzuk dira irakasle "bankario"aren eta irakasle aurrerakoiaren arteko ezberdintasun nagusiak? "Bankarioek" ez bezala, irakasle aurrerakoiek aditzen dakite. Hori oso garrantzitsua da, bai norberarentzat eta baita ezagutza teorizatzeko ere. Pauloren teoriak ekarpen berritzailea du: aditzen jakitea. Berak aditzea eta entzutea ezberdintzen zituen. Entzuten duzunean, gero entzundakoari buruzko oroipen bat duzu, baina oroipen arina da. Aldiz, aditzen duzunean,aditutakoa barneratu egiten duzu. Beraz, aditutakoari buruzko kontzientzia hartzen duzu, hau da, solaskidearen nahiak eta beharrak zeureganatzen dituzu. Ondorioz, horrenganako maitasuna eta elkartasuna garatzen dituzu. Paulok aditutakoari buruzko hausnarketa egiten zuen, ondoren jasotakoa sistematizatu eta idazteko. Prozesu guzti hori ez da egiten entzute soilarekin. Horretarako aditu beharra dago. Pedagogia freirearraren zutabe nagusia elkarrizketa da. Zeregin horretan aditzen jakiteak berebiziko garrantzia du. Guztia da elkarrizketagai, jakintzagai. Objektua, edozein izanik ere, hor dago ezagutu dezagun. Finean, gure ustez, irakastea ez da ezagutza transferitzea, baizik eta, ezagutza ekoitzi eta eraikitzeko bideak jartzea. Ezagutze prozesuan gizakion jakinmina behar beharrezkoa dela zioen Freirek... Jakinminak esperimentatzera eramaten gaitu, eta esperimentatzetik ezagutzara iristen gara. Jakinminik gabe ez dago ezagutzarik. Horrez gain, jakinmina berezkoa da eta beraz, bilakatu egin behar da epistemologikoa bihurtzeko. Prozesu horretan, irakasleak alaitasuna piztarazi behar dio ikasleari. Normalean ikastetxeetan ukatu egiten zaio alaitasuna irakasleari. Horrek guztiak ikastetxetik urruntzen du. Nire ustez, ezagutza guztiek alaitasuna dakarte. Haatik, gehienetan ez da hori lortzen. Milurteko berriaren atarian, zein eredutan oinarritu beharko litzateke pedagogia? Filosofia modernotik datozen eredu pedagogikoak egun ez dira eraginkorrak. Ezta postmodernismotik edan duten ereduak ere. Azken horiek deshumanizatzaileak dira. Gizonezkoak zein emakumezkoak gizakiak dira, eta gizakiok etika bat dugu, desioak, nahiak ditugu. Horiek guztiak giza ezaugarriak dira. Gaur egun nagusi diren pedagogia ereduek ez dituzte giza beharrak kontuan hartzen. Horiek kapitalismoaren merkatuaren beharrei erreparatzen diete bakarrik. Beraz, irakasleek, irakasteko orduan, materialismotik urrundu eta giza beharrak aintzakotzat hartu behar dituzte. Horixe da, hain zuzen, pedagogia aurrerakoiarenmamia. Bai, horretan dago gakoa. Nire ustez, heziketak hausnarketa batera eraman behar gaitu, horrela gizakion arteko elkartasuna uztartzeko. Nagusitu den irakaskuntza teknizismoari estu lotuta dago. Nire ustez, eredu hori pedagogia aurrerakoiarengatik ordezkatu behar dugu. Horrek gizonezko zein emakumezkoak hezi ditu, elkartasunean, duintasunean...Ez dugu onartzen itxaropen eza edo etorkizun eza uztartzen dituen heziketa, hots, oraina betikotasunari lotzen duena. Nire ustez, guzti hori kontraesan bat da, paradoxa. Modernista edo postmodernista zarenean mekanizista zara. Ildo horretan, Marx ek zioen etorkizuna proletarien diktaduratik abiatuta eraikiko zela. Komunismoak zioen guztia guztiona izango zela. Hala ere, hori ere pentsamendu mekanizista zen. Nire ustez, mekanizista izateagatik pentsamendu modernoa ukatzen duen pentsamendu postmodernoak, beste mekanizismo batera jauzi egiten du. Azken hori bestea baino kaltegarriagoa da, itxaropena eta historia ukatzen baititu. Postmodernismoaren arabera, etorkizuna oraina bezalakoa izango da. Nik ez dut sinesten horretan, izan ere, nire ustez, gizakiok ez gara perfektoak, bukatugabeak gara. Horrek guztiak jakinmina piztu eta etorkizunari begirako egitasmo bat eraikitzea ahalbidetzen du. Helburua mundu hobeagoa eraikitzea da. Irakaskuntzak munduan eskuhartzeko eta gaizki dagoena eraldatzeko bidera garamatza. Nagusitu den irakaskuntza eredua oso arriskutsutzat jotzen duzue, utopia eta munduaren bilakaera baztertu, injustiziak sortu eta natura suntsitzen duelako, besteak beste. Krisialdia bizi al dute sozio kulturaren eta sozio heziketaren esparruek? Bai, zalantzarik gabe. Zerbait amaitzen denean krisialdia dator. Ezerk horrek ez badio errealitateri erantzuten, krisialdia jasaten ari den seinale. Hori bai, sarritan krisialdiaz hitz egiten dugunean apokalipsian pentsatzen dugu, eta hori ez da horrela. Krisiak aurrera egitera eramaten gaitu. Neoliberalismotik sortu den globalizazio ekonomikoa da krisialdiaren erruduna. Zein izandaitekeen konponbidea? Ezin dugu komunismoa indarrean jarri, ez dugulako bat egiten Sobietar Batasuneko soziokultura eta ekonomia ereduekin. Ezta sozialdemokraziarekin ere, pertsonak gehiegi babesten dituelako, eta guk asintenzialismoari zenbait akats ikusten diogu. Protekzionismoarekin bukatu behar dugu. Bakoitzak prebisioak egin, eta etorkizunari begira garatu behar da. Azkenik, kapitalismoak pertsonengan uzten du erantzunkizun guztia. Pedagogia postmodernoa bakarrik formakuntza tekniko profesionalean oinarritzen da. Ondorioz, irakaskuntzaren xedea ikasle lehiakorrak hezitzea da. Haurrek onenak izateko ikasten dute, eta ez besteenganako elkartasuna garatzeko. Nire ustez, horrek ez du formatzen, baldintzatzen baizik. Formatu hitzak esanahi zehatza du: pertsona bat bere eskubide eta eginbeharrei txukun eusteko haztea. Formakuntzaren zutabe garrantzitsuena etika da. Egungo pedagogia ereduek, ordea, giza etika etika ekonomikoarengatik ordezkatu dute. Finean, zein baloreri eutsi behar die irakaskuntzak? Itxaropena oso garrantzitsua da guretzat. Ez gara nihilistak, derrotistak. Egun hobeak iritsiko direlakoan gaude. Etnia, kultura eta sinesmen ezberdinekiko eta pertsonarenganako errespetoa bultzatzen dugu. Irakaskuntzan, etika behar beharrezkoa da, hau da, ez gara arraza, jenero eta klaseen ezberdintasunean oinarritzen den diskriminazioaren aldekoak. Horrez gain, gure ustez, munduko pertsona guztiek duintasunean bizi irauteko bitartekoak eduki behar dituzte. Mundu zabaleko pertsona guztiak elikatzeko adina janari dagoen arren, franko gosez hiltzen da. Beste balore batzuk ere jorratu beharko lirateke: tolerantzia, besteenganako elkartasuna, ikaslearenganako maitasuna, kontzientzia kritikoa, bereizketaren baztertzea, koheziketa, ikaslearen autonomia eta abar. Nolakoa da zure ametsetako eskola? Lehen harritzarrez eginiko hesiez inguraturik zeuden eskolak, eta haurrak hesi horien barruan bizi ziren. Haurrek ez zuten inolako harremanik hesi horietatik kanpoko munduarekin,izan ere, ziotenez, kanpoko mundua oso arriskutsua zen. Beraz, haurrak purutasunean hezi behar ziren, aurrerago kanpoko mundua aldatzen saia zitezen. Mende honetako 50. hamarkadara arte, eskola horrelakoxea izan da. Zorionez, pixkanaka hori aldatzen joan da. Edonola ere, oraindik, eskola gehienetan munduan eta gizartean gertatzen dena mahaigaineratu gabe uzten da. Hau da, hesi intelektualak oraindik hortxe dirau. Egun, ikasleek liburu bat hartu eta buruz ikasten dute, ikasitakoa ulertu gabe. Horrek ez du inolaz ere ezagutza hazten. Horixe da irakaskuntza "bankarioa". Eskola mota horrek ez du askatasunaren bidea hartzeko aukerarik ematen. Gainera zigorrak erabiltzen ditu eta haurrak beldurtu. Haurrak alaitasuna eta segurtasuna sentitu behar ditu. Hargatik, irakasteko metodoei dagokienean, bitarteko elektronikoen aldekoa naiz, horien bitartez ikasleek ikasteko prozesuan gozamena sentitzen baitute. Horrez gain, norberak bizitzan zer egin nahi duen, eta nahi duena egiteko zein aukerak dituen jakin behar du. Eskolak haurren eta gurasoen arteko elkarrizketa bideratu behar du. Aldez aurretiko inposaketa ez da batere ona. Nolakoak dira irakasleen eta ikasleen arteko harremanak? Gure eskoletako irakasleak eta ikasleak postmodernisten eskoletakoekin alderatuta, ezberdinak dira. Irakaslea eta ikaslea ez dira antagonikoak. Bata ez da bestea baino gehiago, ez da ezberdintasun hori ematen. Gainera, irakasleak ez dira autoritarioak. Hala ere, bere bizipenak direla eta, bere ezagutza dela eta, irakasleak autoritatea eduki behar du. Baita diziplina ere, irakasteko. Hala ere, gure eskoletako irakaskuntza ezin da gogorra izan, malgua baizik. Bestalde, irakasle aurrerakoiek baldintza batzuk bete behar dituzte: gaitasun profesionala, bihotzabaltasuna, konpromezua, askatasuna, elkarrizketarako prestutasuna, hezigaienganako maitasuna eta errespetua eta abar. Irakaslearen prestakuntza zientifikoak bat etorri behar du bere zuzentasun etikoarekin. Hezitzaileek zein hezigaiek ezin dute zorroztasunetikotik ihes egin. Ezkerretik eskuinera, Paulo Freire, Arantxa Ugartetxea eta Ana María Freire Araújo Zeri begiratu behar zaio ikasgaien antolakuntza osatzeko orduan? Ikaslea etorkizunean autonomoa izateko beharrezkoak diren ikasgaiak jorratu behar dira. Garrantzitsuena ikaslearen gaitasuna garatzea da, erabakiak hartzeko gai izan dadin. Dena dela, ezin ahaztu, irakaskuntza formakuntza tekniko, zientifiko eta profesionalaz gain, ametsez eta utopiaz baliatu behar dela. Irakaskuntzak hainbat diziplinetatik edan behar du: etika soziala, soziologia, artea, historia, geografia... Ikasgai horiek mundua ulertzen laguntzen dute. Behin, nire ikasleek beste irakasle batekin izandako esperientzia aipatu zidaten. Ikasleek jazotako gertakizun bati buruz galdetu zioten. Honako erantzuna jaso zuten: ez dugu horretaz hitz egingo temarioan sartzen ez delako. Behartu aditzaren sintaxia aztertzea dagokigu. Ikasgaiek tokian tokiko testuinguruari eta gugan eragina duenari lotu behar zaie. Dena dela, zientziak irakasten direnean, derrigorrez munduaren errealitateari eta horren beharrei erreparatu behar zaie. Esaterako, hemengo ikastetxeetan euskal identitatea jorratzeko euskal gaiez hitz egiten bada bakarrik, akats handi baten aurrean egongo ginateke. Beste erreferenteak behar dira: Euskal Herria, espainia eta frantziar estatuak, Europa eta mundua. Horiek guztiak kontutan hartuz ulertuko da hemen gertatutako zapalkuntza. Euskal eskolak munduari eta beste kulturetako ezagutzari zabaldu behar dizkio ateak, konparaketak egin ahal izateko. Irakasten ditugun edukiekin lan egiteko eran, gurekin ados ez dauden autoreak aipatzen ditugu. Ezin dugu autore baten kritika egin haren obra gainetik irakurrita. Irakaskuntzak munduari ezezik bestelako gaiei ere erreparatu behar die: hizkuntza, kultur identitatea eta nazioaren errealitatea, besteak beste. Euskal eskolari dagokionean, nola egokitu nazioaren errealitateari berez nazio izatea ukatzen badigute? Hemen arazo handia duzue. Argi dago zuek zuenidentitatea duzuela, baina Espainia eta Frantziari lotuta zaudete, eta beraz, lurralde horietako beste etnia eta kulturei. Euskal naziotasuna eskatzen duzue baina espainiar edo frantziar naziotasuna duzue. Arazo korapilotsua da, izan ere, populazioz Espainia eta Frantzia Euskal Herria baina askoz handiagoak dira. Hemen, Brasilen ez bezala, arazo etnikoa bat duzue. Erreparatu diezaiogun Brasilgo etnien adibideari. Han txuriak eta beltzak nahastuz joan dira. Hala ere, etnia talde batzuk, guztiz isolatuta bizi dira. Oso gutxi izan arren, horiek ez dute zibilizazioan sartu nahi, beren herrietan bizi nahi dute, oihanean. Brasilgo komunitatearekin harremanetan jartzean, beren ohiturak eta beren kultura zapaltzen ari dira. Edonola ere, portugaldar kolonizazioak tolerantzia handiagoa izan zuen talde etniko horiekiko, espainiar eta frantziar estatuek Euskal Herriarekin izan dutena baino. Beraz, Brasilen talde batzuk eta besteak ez dira hain ezberdinak sentitzen. Arazoa ezberdina da. Hango arazo nagusiena klaseen arteko ezberdintasuna da. Mutur batean aberatsak daude, horiek gutxi batzuk baino ez dira. Beste muturrean, berriz, populazioaren gehiengoa dago, txirotasunean bizi dena. Hori da gure arazo nagusiena. Irakaskuntzak nola heldu beharko lioke auziari gure kultur identitatea gordetzeko, gure hizkuntzak bizirik irauteko, eta finean, aurrera begira, euskal hiritartasunaren alde egiteko? Paulok zioen irakaskuntzak aldaketaren sortzaile izan behar zuela. Beraz, euskal irakaskuntzak euskal identitatea eta euskara izan behar ditu zutabetzat. Horiek gai sortzaileak dira. Haurrak txikitatik gai horien inguruan hezitzen baditugu, orduan beraiek euskaldunak espainiar eta frantziar estatuen eraikuntza historiko baldintzatuaren produktu direla jabetuko dira. Hemen, herriari galdetu gabe, Euskal Herria bi herrialde ezberdinen artean banatu zuten: Frantzia eta Espainia. Beraz, kontzientziatze lan horretan sakondu beharko litzateke, horixe baita euskal eskolaren gai sortzaile nagusia.Zer da identitatea? Dantza, musika, hizkuntza, izaera...guzti horiek osatzen dute identitatea, eta identitatea mundua irakurtzeko modu bat da. Ni brasildarra naiz, eta brasildarra izanik, modu batera irakurtzen dut mundua. Zu, berriz, euskalduna zara eta euskaldun erara irakurriko duzu mundua, euskalduna izatearen kontzientzia duzulako. Hori guztia dela, herriaren nahiari lotutako eskola publikoa antolatu beharko litzateke. Jakina, ezin ahantzi eskola publikoa zuzena izan dadin egindako lanean, gobernuek zeregin handia dutela. Zentzu horretan, argi dago gobernuek ezer gutxi egiten dutela eskola publikoaren alde. Beraz, udal guztiek lan ikaragarria egin behar dute eskola publikoa euskal identitatearen inguruan eraikitzeko, batik bat lehen hezkuntzan eta aurre eskolan. Eskola, hiritartasuna zehazteko eta hiritartasuna praktikan jartzeko gune garrantzitsuena da. Kontzientzia hartze hori gauzatzeko modua dela eta, ez al da askotan estatu zapaltzailearen aurkako jarrera ez egokia sortzen? Gai sortzailea euskal identitatea bera mantentzea izango litzateke, baina horrek ez du esan nahi espainiar eta frantziar estatuekiko gorrotoa bultzatu behar denik. Kontua da euskal identitateari estu lotutako indar sendoa lortzea. Horrek etorkizunari begira, euskal subirotasuna lortzeko aukera emango du. Baina, Paulok zioen bezala, bide egokia ez da zapaldua izatetik zapaltzailea izatera igarotzea. Gauzak horrela egiten badira sumisio batetik ateratzen zara bestea sumisiopean uzteko. Beraz, hori ez da bide egokia. Jarrera erreakzionario bat jorratzen baduzu, sekula ez duzu askatasuna ezagutuko, zapalkuntzak jarraituko duelako. Zapaltzaileak ez du ez identitaterik ez idealik. Bere jardunaren helburua bestea zapaltzea, itotzea da. Zapalduak daudenekin nago, edonola ere, ez dut ezeren izenean, bortizkeria onartzen, indarkeriak ukatu egiten baitu etika unibertsala deritzona. Euskara euskal identitatearen euskarri garrantzitsuenetakoa dugu. Hala ere, euskara gaztelera eta frantsesarekin alderatutabigarren mailako hizkuntza dugu oraindik. Zer egin? Ez dut euskal auzia azaletik baino ezagutzen. Edonola ere, argi dago euskal identitatea ezin dela diskriminaziotik abiatuta sortu. Beraz, euskararekiko maitasuna eta errespetua bultzatu behar dira. Euskara hizkuntza bat da, zuen hizkuntza, baina horrek ez du beste hizkuntzak baino gehiago ez gutxiago balio. Euskara euskal sentimendua adierazteko tresna ederra da. Zuen hizkuntzaren egoera ez normalduak zapalkuntzaren egoera historikoa azalaratzen du. Beraz, euskara ikasten hasten denak hizkuntz zapalkuntzaren kontzientzia eduki behar du. Kontzientzia horrek nagusi den botere soziolingistikoaren garapenaren aldeko aukera egitera eramango du ikaslea, haurra zein heldua izanik ere. Aurrerago hasierako helburu kontzientziatzailea motibazio elementu eragile bilakatuko da. Hego Euskal Herriko ikastolek eredu pedagogiko eraikitzailea hartu dute. Dekroly, Freinet, Piaget, Freire eta Kilpatrick pentsalarien ezagutzatik edan da heziketa moduak osatzeko orduan. Tolerantzia, bakea, justizia, berdintasuna, harreman naturalak...horren guztiaren aldeko irakaskuntza jarri da abian. Bide onetik al gabiltza? Helburu nagusia formakuntza etikoa bultzatzea da, ongizatea lortzeko. Ez dakit zehatz mehatz nolakoa den hemengo irakaskuntza. Dakidana da, herrialde garatuetako jende askok uste duela 3. Munduko pertsonak alperrak eta lapurrak direla, ez direla zintzoak. Beraz, hori ez da etikoa. Gutako asko bai garela horrelaxekoak, baina ez gara ontologikoki horrelakoak, zerbaitek horrelakoak izatera eraman gaitu. Zerk eraman gaituen horretara? Herrialde garatuek 3. munduekiko eragin duen zapalkuntzak. Nire ustez, oro har, herrialde garatuek krisialdi etikoa bizi dute, zeren eta indarrean dagoen eredu politiko ekonomiko soziala, demokrazia delakoa, ez da etikarekin kezkatzen. Etika pertsonen berdintasunean datza, sexua, arraza, klasea, sinesmenak, hitz egiten den hizkuntza... edozein izanik ere. Munduko herri guztiak errespetatu behar dira. Beraz,ezin dugu onartu Kosovon, Kuban, Granada uhartean edo Ertamerikako herrialde askotan gertatzen den zapalkuntza. Hori guztia onartzen duen irakaskuntza krisialdian dago. Xabier Garagorri Euskal Herriko Ikastolen elkarteko pedagogia burua, eta EHUko irakasleak diotenez, irakaskuntza gizartearen ispilua da. "Irakaskuntza gaixo badago, gizartea gaizki dabilen seinale". Dioenez, aldaketa politiko eta ekonomikoek eragin handia dute irakaskuntzaren bilakaeran. Dena dela, herrialde garatuetan oraindik bada, aldaketa hirugarren munduan eman behar dela uste duenik... Herrialde garatuetako herrialde aberatsenak biltzen direnean, 3. munduko herrialdeek ekonomia eta sozio kultura ereduak aldatu behar dituztela diote. 3. munduko herrialdeak, ordea, ezin aldatu dabiltza horretarako baldintza egokiak ez dituztelako.Aldaketa bien artean landu beharko litzateke. Inork ez du txirotasuna berez aukeratzen, hori inposatu egiten da. Zapaltzaileek zapaltzaileari inposatzen dio, hau da bera zapaltzetik aberasten denak. Eta zein da zapaltzailea? Herrialde garatuak eta beren eredu ekonomiko soziala, hots, kapitalismoa eta neoliberalismoa. Oraindik gogoan dut orain urte batzuk ikusi nuen dokumentala. Horretan, pentsalari suitzar batek Suitzako neutraltasun eza salatu zuen. Berak zioen suitzar gobernuak apartheid a diruz babesten zuela. Hauxe, lehen munduak hirugarren munduarekiko indarrean duen zapalkuntzaren adibide garbia da. Edonola ere, gero eta ugariagoak dira heziketa herrikoiaren eta 3. munduko garapenerako kooperazioaren alde egiten duten irakasleak eta giza taldeak. Hemen, urrutira jo gabe, GKE hainbatek eta bestelako kooperazio taldeek bide hori hartu dute. Baikorrak izan gaitezke? Gobernuek hezkuntzan, osasunean eta beste zenbait arlotan duten erantzunkizunari ez heltzeko GKEk erabiltzen ari dira. Hori oso arriskutsua izan liteke. GKEk laguntza handia ematen dute baina ez dute arazoarekin bukatzen. Momentuan momentuko laguntza, asistentzia, eskaintzen dute baina ez diote arazoarierrotik heltzen. Bestalde, badira mugimendu kritiko batzuk zeintzuk errotik egindako bilakaera nahi duten, eta bilakaerarik ezean nahiago dute ezer ez egin. Ekimen guzti horiek momentuan lagungarriak izan daitezke, baina momentuko laguntzak dira. Beraz, ez dut uste mota horretako laguntzak eraginkorrak direnik. GKEek jasotzen duten dirua arduradunen artean banatzen da, baina finean, gauza gutxi egiten da. Gainera, nire ustez, estatu batek bere gobernuari eskatu behar dio laguntza eta ez GKE bati. Aldaketak ez dira emango sistema asistenzialistei esker. Nire ustez, estatu demokratiko eta partehartzaile batek herriaren eskaerak entzun behar ditu. Hortik etor liteke aldakuntza eta ez momentuan momentuko laguntza horiek direla medio. Gainera, ez da ahaztu behar GKEak gobernuen babespean daudela. Zoritxarrez, oraindik ez ditugu asmatu irekiak, parte hartzaileak eta benetan demokratikoak diren gobernuak. Ana Maria Freire Araújoren argazkiak: Ainhoa Irazu Euskonews & Media 54.zbk (1999 / 11 / 12 19) Eusko Ikaskuntzaren Web Orria


Demasa Astea antolatu dute Bergaran - Bergara - Goiena.eus\nDemasa Astea antolatu dute Bergaran\nJagoba Domingo 2016-04-21 16:11\nAniztasuna ardatz hartuta Demasa astea antolatu dute Bergaran Kilometroak 2016ko jaia berotzen-berotzen segitzeko. Berbaldiak, musika, antzerkia eta cricket erakustaldia antolatu dute besteak beste datorren asterako.\nDatorren eguaztenean hasita, hitzaldiak, antzerkia, musika emanaldiak eta kricket erakustaldia antolatu dute besteak beste. Aniztasuna hartu dute astearen ardatz bezala, eta herriko hainbat talde eta eragilerekin batera lanean antolatu dute Dmasa astea.\nAniztasuna eta inklusibitatearen gaineko berbaldiarekin ekingo diote egitarauari. Aranzadi ikastolan izango da eguaztenean eta Eneko Azkaratek gidaturiko saioan besteak beste, Aransgi, Aspace eta Gureak tailerreko ordezkariak egongo dira. Eguenean Demasa kantuan ibiliko dira eta pintxo pote berezia antolatu dute; egubakoitzean berriz cricket erakustaldia eskainiko dute. Ostean, Koldo Zuazok Euskara zaharra gizarte berrian hitzaldia eskainiko du. Umeentzako ere ekintzak egongo dira; antzerki saioa eta dantzak esaterako zapatu arratsaldean. Eta asteari amaiera emateko, bertsio gaua antolatu dute gaztetxean.\nApirilak 27, eguaztena\n19:00: Berbaldia aniztasuna eta inklusibitatea gaien gainean. Aranzadi ikastolako areto nagusia. Parte hartzaileak: Aransgi, Aranzadi ikastola, Aspace, Auzoko, Gureak Tailerrak, Erretiratua, Martxanterak, Udaleko gizarte teknikaria...\nApirilak 28, eguena\n19:00: Demasa kantuan San Martin plazan. Hainbat jatorritako pintxoak eskainiko dituzte pintxopotean ondoko tabernek: Ariznoa, Arrano, Bergara Cafe, Bule, Depor, Dixula, Dragon Oriental, Erreki, Eruan, Etxagi, Eusebio II, Ganbara, Irrintzi, Kortazar, Paulaner, Pol-Pol eta Sirimiri.\nApirilak 29, egubakoitza\n17:00: Kricket erakustaldia eta ikastaroa pakistandar komunitatearen eskutik Seminarioan.\n19:00: Koldo Zuazoren hitzaldia Irizar Jauregian. “Euskara zaharra gizarte berrian”.\nApirilak 30, zapatua\n18:00: Antzerkia: Urrestillako musikariak. DBH4. mailako ikasleen eskutik. Aranzadi Ikastolako patioan.\nOndoren: Munduko dantzen poupourria. DBH 1. mailako ikasleen eskutik.\nBitartean, txikitxoek marrazkiak, munduko jolasak...\n19:30: Trikipoteoa, Aranzadi Ikastolako jolastokitik irtenda.\n22:00: Bertsio gaua Gaztetxean.Talde hauekin: Diablues&Bluecifer, Asea, Kaltz eta Petrol Bombs.


POPO - Histoires courtes\nTtotte Etxebeste — 14 Septembre 2016\nIgande iluntzea, Baionako bestak bero-beroan ari ziren, karrikak alkola usainez jantziak ziren. Musika eta kantuen artean, Ipar Euskal Herriko gazteria bere antsikabean bestan zegoen. Igande iluntze hartan, gorri eta xuriz jantzia, besta giroa jaun eta jabe zen. Besta giroak urteko arazoak ahantziarazten baititu ordu batzuentzat. Neska gazteak beren edertasunean eta mutilak beraien ondotik, buru eta bihotzak ametsez eta esperantzaz beteak. Bai, igande iluntze hartan, besta giroa zen nagusi Baionako karriketan.\nBesta giroan ?... Denak ez alta ! Igande iluntze hartan, 19:30ak aldera, Baionako karriketan zaudenen batzuen lau lagun, lau gudari, Landesetako kanpin batean ziren, jandarmeri ihesi egin nahian. Senditua zaukaten beraientzat giroa berotzen hasia zera kanpin alde hartan eta alde egin behar zutela. Kanpadendak bildu, tresna guziak autoan sartu eta kanpin fresak pagatzera abiatu ziren. Pagatzeko momentuan agertu zen jandarmen auto urdina. Dena plantan utzi eta korrika autora joan ziren, ez zegoen denborarik galtzeko, ihes egin behar zen segidan.\nLau gazteak lehen autoan, ondotik auto urdina, kanpineko bidexketan, filma amerikanoetan bezala, aldiz, hor ez pelikula bat, baizik eta egiazko drama baten hastapena. Gertatu beharra gertatu baizen, lau gazteen autoa blokatua gelditu zen. Autotik jautsi ziren, bi jandarmek berdin egin zuten. Zenbat denbora iraun ote zuen buruz-buruko hark ? Eternitate bat, han zaudenentzat. Minuta batzuen ondoren, eternitate baten ondoren, lehen tiroak joan ziren jandarmen aldetik eta gazteek erantzun zuten segidan. Ondoren, jandarme bat lurrean hilik gelditu zen, bestea zauriturik. Drama ez zen hor gelditzen, zeren lau gazteetatik batek ihes egin baizuen bakarrik, oihan aldera, tiroketa denboran. Gelditzen ziren hiru gazteek begirada batzu bota zituzten inguruetan, azkar-azkar, ezin baitzen luzaz hor egon behar, ikusten zutenez edo ez beren gudako laguna, bainan deus ez, bere itzala ere ez zegoen gehiago ageri. Hiru gazteak jandarmen autoan igo eta ihes egin zuten, jadanik zirrenak entzuten ziren alde guzietan. Denbora gutitan ingurua zakurrez betea izango zen. Jandarmeen irratian entzuten zuten bideak mozten hasten zirela. Zona beltzatik atera behar zuten, hori zen beraien lehentasuna. Beraien helburu bakarra. Lortuko zuten, sare horretatik ateratzen autoz, oinez, treinbideak segituz, oihanetan gordez, gau osoa ibiliz sartu ziren Euskal Herrira.\nHerrira sartu ondoren, laugarren lagunaren zain egonen dira, noiz berririk emanen zuen. Alta, egunak, asteak, hilabeteak pasako ziren berririk gabe. Zer gertatu zaio ? Non da ? Galdera horiek beren burumuinetan pasako zituzten hamar mila aldiz…. Maluroski, galdera pisu horren hastapena baizik ez zen. Ze ostia pasa zen han !?! Ekaitza pixka bat pasa ondoren, lagun batzu bidaliko zituzten kanpin aldera informazio bila, desagertuaren inguruko lagunak galdezkatuko, bere ingurumenean xekatuko. Urteak iragan ondoren, hilobia bat ere irekiko zuten, bere aztarnak bidu nahian. Ez zen deus agertuko, ez zen deus entzunen, isiltasunaren hutsa, galderen amildegia.\nUrteak pasa dira, garai haietako Baionako bestetako gazteak zahartu dira, haurrak ukan dituzte eta orain haur horiek dira janzten xuri gorriz, haur horiek orain dabiltza beren burasoak bezala kantuz, dantzan, nesken ondotik, bihotzak ametsez eta esperantzaz beterik. Gu aldiz, geroztik beti hor gaude, gure galdera ilun berdinarekin « Nun da Popo ?». Ez dugu ahantzi nahi gure laguna.\nHerri honek bere historioaren orrialde bat itzuli nahi luke, bainan orrialde hori benetan hesteko, guk jakin nahi dugu zer egin zuten 1983ko agorrilaren 7ko iluntze hartan, Leoneko oihan beltz haietan, gure anaiarekin. Ez dugu bakerik izanen egia jakin arte, gure azken hatsa arte, hots, jakin arte beti galdera berdina oihukatuko dugu : « NUN DA POPO ? »


Asteburuko herriko etxeen osaketa bertan behera gelditu da | Euskal Herria | KAZETA\nAsteburuko herriko etxeen osaketa bertan behera gelditu da\nMartxoaren 15ean herriko bozak iragan ondotik, gaur (ostirala) eta igandera bitartean Estatu frantseseko 30.000 herritan herriko etxeen osaketarako bilkurak egin behar ziren, horien artean Lapurdi, Baxe Nafarroa eta Xiberoko 142 herritan. Gobernuak barda ezeztatu du prozedura.\nKazeta|2020/03/20|Iruzkin 1 Eguneratua:\nHerriko bozen lehen itzuliaren ondotik, ez dago argi herriko etxeak noiz osatuko diren. © Guillaume FAUVEAU\nHerriko bozak martxoaren 15ean iragan ondotik, frantses Gobernuak bigarren itzulia gibelatzea erabaki zuen joan den martxoaren 16an, astelehenarekin. Alta, herri gehienetan boz emaileek lehen itzulian hautatu zituzten beren herrietako ordezkariak eta hauteskunde legearen arabera, herri kontseiluak asteburu honetan egin behar ziren, ostirala eta igandearen artean, betiere segurtasun neurriekin eta ateak hetsirik.\nBarda, martxoaren 19an, Edouard Philippe Lehen Ministro frantsesak iragarri du ekitaldi hauek bertan behera gelditu direla eta gutienez heldu den maiatzera arte ez dira osatuko herriko etxe horiek. Euskal Herrian, orotara 142 dira.\nBestetik, koronabirusaren krisiak permititzen badu, herriko bozen bigarren itzulia behar den herrietan, bozak ekainaren 21ean egin nahiko lituzke frantses Gobernuak. Euskal Herrian, orotara 18 * herri dira: Xiberoan hiru, Baxe Nafarroan lau eta Lapurdin hamaika.\nGobernuaren kudeaketa nahasia\nHauteskundeen kudeaketa nahasia egiten ari da frantses Gobernua. Martxoaren 15eko lehen itzulia mantentzea aski kritikatua izan zen, baina exekutiboak eutsi egin zion, jakinik, herritarrentzat osasun arriskuak izan bazirela, abstentzio handia izanen zela eta bigarren itzulia egiteko baldintzak makurrak zirela.\nBozak iragan eta, agintariak aste osoan zehar aritu dira asteburuko herri kontseiluen osaketarako arauak eta irizpideak iragartzen. Hala, Christophe Castaner Barne Ministro frantsesak martxoaren 16an iragarri zuen prestatzen ari ziren lege proiektuak herrietako eta elkargoetarako lehen itzulian hautaturiko kontseilariak haien kargua "berehala" hartzea ahalbidetuko zuela.\nBiharamunean, Pirinio Atlantikoetako prefetak egungo auzapezak deitu zituen telefonoz legeak dioena oroitarazteko: herri kontseilu berria herriko bozen ondoko ostiral eta igandearen artean egin behar da. Ondorioz, herri guzietan prestaketa lanetan aritu dira, osasun krisiaren testuinguruan segurtasun neurriak hartuz bereziki.\nEgoera hastapenetik aurreikusgarria bazen ere, Gobernuak azkenean herri kontseiluen osaketari ekiteko egunaren bezperan iragarri du ekitaldi horien ezeztatzea.\nAzken orduko erabaki honekin, osasun arriskuak ekiditeaz harago, herrietan eta Euskal Elkargoan ezohikoa litzatekeen egoera saihesten da. Izan ere, herri kontseiluak asteburuan osatu izan balira, ondoko hilabeteetan, orain arteko hautetsiak eta asteburuan izendatu behar zirenak elkarrekin arituko baitziratekeen Euskal Elkargoan.\nIpar Euskal Herriko instituzioko lehendakaria eta exekutiboa hautatzeko data apirilaren 18an dago finkatua. Oraingoz ez da ezeztatua izan, baina Parisek harturiko azken orduko erabakiarekin, kasik segurua da egungo kontseiluak bere mandatuarekin segitu beharko duela. Beraz, kasu horretan, martxoaren 15eko lehen itzulian Baionan hautatua izan ez den Jean-Rene Etchegaray Baionako auzapezak eta Elkargoko lehendakariak jarraituko luke instituzioa gidatzen.\nHerriko bozen bigarren itzulia datarik gabe gibelatu den heinean, Kontseilu Konstituzional frantsesean badira lehen itzulia herri guzietan errepikatu beharko litzatekeela dioten jendeak. Aitzitik, Emmanuel Macronek martxoaren 15eko emaitzak errespetatuko direla erran zuen bozak iragan eta hurrengo egunean.\n* Larraine, Maule, Bildoze, Aldude, Amenduze, Bidaxune, Landibarre, Azkaine, Baiona, Biarritz, Bokale, Ziburu, Hendaia, Itsasu, Senpere, Urketa, Urruña eta Uztaritze.


Jokin Arbek irabazi du Jai Alai World Tourreko Banakako Txapelketa | EHK\nUrte hasierarekin bukatu da zesta-punta denboraldia, pasa den larunbatean Berriatuako Mendibarren pilotalekuan jokatutako Jai Alai World Tourreko Banakako Txapelketaren finalarekin. Aurtengo lehiaketa berezia izan da, pairatzen ari garen egoera ere halakoxea delako, eta horren ondorioz egutegia aldrebestu da, partehartzea ez da amestutakoa izan (Floridan dauden pilotariek ez dute partehartu ezta ere iparraldeko pilotariek mugikortasunari dagozkion neurri murriztatzaileak direla eta) eta gainera harmailetan zalerik ez zela jokatu behar izan dira partiduak.\nHala ere, txapelketa polita ikusteko aukera izan dugu eta azkenean Jokin Arbek jantzi du txapela, finalean Aimarri 2-0 irabazita (6-12 eta 11-12). Arbek finalerdietan Aaroni garaitu zion (12-11, 12-7) eta finalerdietan Diego Beaskoetxeari (12-10, 7-12, 1-5), finalera faboritoa izatearen presiorik gabe ailegatu zelarik.\nBeraz, Aimal Aldazabal zen txapela eskuratzeko faboritoa, aurreko urteotako ibilibideari erreparatuta, iaz azpitxapeldun (azken unean garaipenak ihes egin zion eskuetatik Lopezen aurkako finalean) eta duela bi urte hirugarren geratu zelarik. Finalerdietan, Antxon Alberdiren aurkako lehian erabat nagusitu zen 2-0 irabazita (12-9 eta 12-6).\nGauzak honela, ausardiaz hasi zuen norgehiagoka Arbek, piloteoan Aimar potenteagoa dela jakitun honen jokoa indargabetu nahian. Halaxe, lehenengo abantailak hartzen joan zen (0-3 eta 3-6), sei tantoko aldea ere irekitzea lortu zuelarik (3-9). Handik aurrera, Arbek ez zuen arazo gehiegirik izan jokoa ixteko, azkenean 6-12 emaitzarekin nagusitu zelarik.\nBigarren setean gauzak aldatu egin ziren. Amair izan zen aurretik jarri zena hasieratik (2-1, 4-1, 5-2) nahiz eta Arbek pixkar gerturatzea lortu zuen (5-4). Orduan berriro zapaldu zuen azeleragailua Aimarrek eta erabakigarria zirudien aldea eskuratu zuen (11-5). Orduan ezinezkoa zirudiena lortu zuen Arbek eta 11-5tik hamaikanako berdinketara pasatu zen, eta azkeneko tantoa ere markinarrak eskuratuta, txapela etxera eman zuen (11-12).\nPilota jaialdia ireki zuen partiduan, Antxon Alberdik eta Julen Del Riok, Ludovic Laduche -Thibault Basque bikoteari irabazi zioten, 15-13 eta 15-12.


2017ko Santiago Azokak nekazaritzak landa munduan duen garrantzia nabarmenduko du | El Correo\nZurekin2017ko Santiago Azokak nekazaritzak landa munduan duen garrantzia nabarmenduko du\n2017ko Santiago Azokak nekazaritzak landa munduan duen garrantzia nabarmenduko du\nUrte oroz uztailaren 25ean bezalaxe, Aldundiaren Nekazaritza Sailak Arabako ekoizleen urteroko azoka antolatzen du. Bilgune hori unibertsitate campusaren inguruetan egingo da eta Arabako nekazariek eta abeltzainek landutako eta hazitako elikagai aukeratuak aurkitu ahal izango dira. 2017ko edizio honetan, antolatzaileek azpimarratu nahi izan dute nekazaritzaren eta landa munduaren artean dagoen garrantzi handiko lotura. Horrengatik, BIZITZA, PAISAIA, KULTURA goiburuaren azpian, aldeztuko da nekazaritza ez dela kalitatezko elikagai osasungarriak ekoiztea bakarrik.\n“Eginkizun hori, garrantzitsua, estrategikoa eta gizartearentzat funtsezkoa, ez da hark betetzen duen bakarra. Landa ingurunean jendegabetze arazo larri baten aurrean gaude, kultura eta paisaia elementuen galerarekin. Horretan, nekazaritza jasangarriak eragin kaltegarriak galarazi ahal eta behar ditu. Nekazaritza jardueratik beretik kanpo dauden baina gizarte osoarentzat hain garrantzitsuak diren eragin horiek azpimarratu nahi izan dira. “Nekazaririk gabeko landa ingurune bat bizirik gabeko eremu bat da”, azaldu du Eduardo Aguinaco Nekazaritzako diputatuak.\nBAD-ek bost estreinaldi eskainiko ditu, urrian, 'La Fundición'-en\nUdalak SOS Vitoria animaliak babesteko elkartearekiko lankidetza hitzarmena berritu du 'Anni Albers: ikusmena ukitu', Guggenheimean


Lehoien olinpoan - Kirola - Berria\nEtxetik kanpo izandako eskarmentuak, errematatzean lasai jarduteak eta fisiko indartsua izateak bihurtu dute Aritz Aduriz Athleticeko historiako aurrelari eraginkorrenetako bat. Dani Ruiz-Bazanek eta Ismael Urzaizek laudorioak besterik ez dituzte harentzat.\nAritz Aduriz, denboraldi honetan Athleticekin sartutako goletako bat ospatzen. LUIS TEJIDO / EFE\nEzohikoa da Aritz Adurizen kirol ibilbidea (Donosria, 1981). Futbolean gutxi batzuk izango dira 30 urte beteta jokoan gora egin dutenak. Agian, aurrelarien artean, Aduriz izango da bakarra. Aurrelari ona izateari utzi, eta izar bihurtu da gainerako gehienak gain behera hasten direnean. Zaleak harrituta daude, eta futbolaz asko dakitenak ere bai. «Lan ikaragarria egiten ari da. Ez da ohikoa. Gozatzen ari gara haren jokoarekin», esan dio BERRIAri Daniel Ruiz-Bazanek (Sopuerta, Bizkaia, 1951). Athleticen historiako golegile nagusietan hirugarren denak pisu handia du Athleticen. Ez da txikiagoa Ismael Urzaizena (Tutera, Nafarroa, 1971). Azken hiru hamarkadetan zuri-gorriek izan duten futbolaririk erabakigarrienetakoa dena bat dator Dani-rekin. «Izugarria da egiten ari dena. Denbora guztiontzat pasatzen da, baina haren mailak gora egiten jarraitzen du. Gol asko sartzen ez ezik, maila oso ona ere ari da erakusten».\nJakinekoa da Aduriz azken urteotan egiten ari dena. Baina ez da horren samurra haren errendimenduan hobekuntza eragin duten faktore nagusiak aurkitzea. Bai Danik eta bai Urzaizek ere garrantzi handia eman diote futbolariak etxetik kanpo egin duen ibilbideari. Burgosen eta Valladoliden hasiberria zenean eta Mallorcan eta Valentzian helduago zenean ikasitakoak asko lagundu omen diote azken bost denboraldiotan erakutsi duena azaleratzeko. «Arlo guztietan hobetu egin duelako da hobea urtez urte. Bere ibilbidean hainbat oztopo gainditu behar izan ditu. Harentzat, kolpea izan zen Athletic utzi behar izatea; baina kanpoko esperientziari esker, helduagoa da. Eskarmentu gehiago du», dio Danik.\nUrzaizek arrazoi gehiago eta sakonagoak ikusi ditu, besteak beste, Aduriz «oso ondo» ezagutzen duelako. «Jokalari bakoitzaren garapena ezberdina da. Duela hamar urte, dohain handiak zituen, baina uste dut azken urteotan arlo psikologikoan hazi dela. Egun, erabaki zuzenagoak hartzen ditu. Huts gutxiago egiten ditu. Halaber, Athleticetik kanpo bizi izandako esperientziek lagundu egin diote hobetzen. Jokalari lehiakorrekin aritu da borrokan hamaikakoan lekua lortzeko. Bestalde, arlo fisikoan oso indartsua izan da beti, eta hala segitzen du».\nGenki sartutako bost golei esker, Adurizek aurrea hartu dio Urzaizi Athleticeko golegile onenen zerrendan. Donostiarra lehen hamarren artean sartu da, 131 golekin —129 sartu zituen Urzaizek—. Hala ere, nafarra ez dago minduta. «Gure arteko harremana ona da. Lehia polita izan dugu maite dugun klubaren aldeko borrokan. Hark nik baino ehun partida gutxiago behar izan ditu nik adina gol sartzeko. Halere, nik beste lan bat nuen taldean». Urzaiz ez da izango Adurizek gaindituko duen azkena. Hala ere, nekez ailegatuko da Daniren parera. Aurrelari ohiak 199 gol sartu zituen hamabost denboralditan. Adurizek, hori bai, markak hobetzen jarraituko du. Joan den larunbatean ondu zuen azkena, Espainiako selekzioarekin Mazedoniari gola sartuta. Espainiarekin gola sartu duen jokalari helduena da: 35 urte, bederatzi hilabete eta egun bat. Jose Maria Peña Salegi getxoztarrak zuen aurreko marka, 1930etik.\nNoiz hasiko da Adurizen gainbehera? 36 urte betetzear dagoen futbolari batek zenbat gehiago iraun lezake maila gorenean? Urzaizen iritziz, talde aproposean dago maila ona ematen jarraitzeko. «Faktore askok baldintzatu dezakete futbolari baten ibilbidea. Baina, Adurizek Athleticen duen ingurua aintzat hartuta, uste dut beste bi urte oso on eman ditzakeela ». Danik ere antzeko epea du buruan. «Ez dago jakiterik. Beste bi urte asko ala gutxi da? Eta hiru urtez maila onean jarraitzen badu, nahikoa izango da? Sasoiari lotutako kontua da. Egun, gazte askok baino sasoi hobea dauka. Bide beretik jarraitzen badu eta lesiorik izaten ez badu, iraun egingo du».\nAduriz da Athleticek bere historian egindako akats nagusietako bat, eta, era berean, jokalari errentagarrienetako bat. Ez da kontraesana. Erraza da ulertzea. Aurrelariari bi aldiz zabaldu diote klub zuri-gorriko atea, joan zedin. Aurrenekoz, 22 urte besterik ez zituenean. Libre utzi zuten, eta Burgosera joan zen. Bada, handik hiru urtera, hiru milioi euro pasatxo ordaindu behar izan zizkion Athleticek Valladolidi taldea zulotik ateratzen laguntzeko. Are txarragoa izan zen Fernando Garcia Makuak harekin egin nahi izan zuen hurrengo negozioa. Bost milioi euroren truke saldu zion Mallorcari. Hori gutxi ez, eta Mallorcak erdia baino ez zuen ordaindu konkurtso legean zelako.\nAthletic oker aritu zen birritan, baina ez pentsa Valentziaren erabakia hobea izan zenik. Valentziak bi milioi eta erdi euroren truk utzi zion joaten 2012ko udan. Orduan, egiari zor, Fernando Llorenteren ordezko on gisara saldu zen Josu Urrutiaren zuzendaritzaren apustua. Bada, Aduriz Athleticera bigarrenez itzuli aurretik 68. zegoen golegileen zerrendan. Egun, hamargarrena da.\nZer gertatutako da Aduriz miraria amaitzen denean? Nork hartuko du lekukoa? Egun, hiru jokalari daude zerrenda horretan: Iñaki Williams eta Sabin Merino lehen taldean, eta Asier Villalibre bigarren taldean. Zuhur jokatu nahi izan dute Urzaizek zein Danik. Azkenaren arabera, «errazegi» egiten omen dituzte izar ezer gutxi erakutsi duten futbolariak. «Ez zaizkit gustatzen horrelako kontuak: hori da hedabideen, zaleen eta gure huts nagusietako bat. Bi partida on jokatu dituen futbolari bat neurriz kanpo loriatzen dugu. Ezer egin barik izar bihurtzen ditugu. Hori egitea oso kaltegarria da. Futbolari bat ona dela esateko, bizpahiru urtean aritu behar du ondo. Izar izateko, lan handia egiteaz gain, borrokatzen eta sufritzen jakin behar da». Urzaizek, ordea, ez du uste aipatzen diren futbolariek Adurizek, Llorentek eta berak egin duten lana bete dezaketenik. «Egun, ez dut ordezkorik ikusten Adurizentzat. Athleticen arrakasta izan duten erdiko aurrelariak taldearen zama hartzeko gai diren futbolariak dira, bizkarrez ondo aritzen direnak, alegia. Sabin Merinoren eta Williamsen ezaugarriak ezberdinak dira. Akaso, Sabin postu horretako ofizioa ikasten badu... Williams, bestalde, oso azkarra da. Beste talde batean izango zuen lekua aurrelari peto gisa, baina Athleticen ez dut ikusten luze gabe. Villalibre, berriz, oso gaztea da. Bakean utzi behar zaio».


Lurretik goruntz jauzi eginez, gorputza airean dela, oinak elkar gurutzatuz egiten diren urratsak dira muriskak edo kabriolak. Hainbat motatako muriskak badaude ere, muriska guztiek oinarri bera dute. Edozein muriska egiterakoan, aireratzeko inpultsoan eta baita lurreratutakoan ere, orkatilak eta belaunak flexionatuz, demi-plié bat egiten da.\nAireratzerakoan, jauzia egin ahal izateko inpultsoa lortuko da demi-pliéaren bidez. Behin lurreratutakoan, erortzea goxatzeko eta zango zein bizkar hezurrak ez mintzeko funtzioa du. Bi demi-plié horietan belaunak flexionatzen dira beraz, baina behin aireratutakoan, belaunak zuzendu egiten dira eta muriska bakoitzaren zango gurutzaketak belaunak zuzen daudela egingo dira. Zangoak hasierako posiziotik abiatzen direnez jarrera irekian izango dira muriska osoan. Goranzko norabidean belaunak erabat luzatu ondoren, orpoak altxatuko dira lurretik eta goranzko azken bultzada oin-puntek egingo dute. Beraz, oinak aireratu orduko oin-puntak lurrera begira luzatuta egongo dira.\nMurisketan ez da altura handia bilatzen, jauzi txikia eta gurutzeak ahalik eta azkarren egitea da helburua. Lurretik gehiegi aireratu gabe abiadura handiz egiten dira zango-gurutzaketak.\nEdozein kabriola mota egitean beti jo bear du lurra oñ puntakin lenago erpoarekin baño: batetik txit itxuski dalako dantzariak muriska egitean, oñarekin osotoro jotzea; eta bestetik, zabuluka ibiltzen dalako lurra jotzean ezin geldituz, erorteko perill urkoan; baita ere gorputzari dardarika gaiztoa eragiten diolako. Argatik oi da esangia bat Euskaldun dantzarien artean ezik, dantzari oñak ez duela arraultzarik ere ausi bear oñ azpian artuagatik.


Zergen foru-arauak egokitu behar direla dio EH Bilduk - Diario de Noticias de Alava\nZergen foru-arauak egokitu behar direla dio EH Bilduk\nGehien kutsatzen duten ibilgailuek gehiago ordaintzea, eraikinen energiaeraginkortasuna hobetzea eta "Elizaren pribilegioak" amaitzea dute helburu\nOgasuneko fatxadaren kanpoko irudia.Argazkia: DNA\nAldaketa batzuk udalek kudeatzen dituzten zergen foru arauetan. Horixe proposatu zuen atzo Euskal Herria Bildu talde politikoak; zehazki, Trakzio Mekanikoko Ibilgailuen Zerga, Ondasun Higiezinen gainekoa eta eraikuntzan, eta Instalazio eta Obren Zerga aldatzea. Alderdi politiko horrek azaldu zuenez, aldaketa horien helburu nagusiak dira gehien kutsatzen duten ibilgailuek gehiago ordaintzea, eraikinen energia eraginkortasuna hobetzea eta Eliza Katolikoen pribilegioak amaitzea.\nHorrela, Nerea Martínez EH Bilduko batzarkideak adierazi du zerga-sistemak eta, bereziki, tokiko erakundeek jasotzen dituzten zergek badutela tartea sistema bidezkoago eta progresiboago baten aldeko apustua egiteko, "non gehien dutenek ekarpen handiagoa egingo duten eta errenta baxuenak eta biztanleria-sektore ahulenak babestuko diren". Bere hitzetan, "egungo ereduaren desorekak zuzentzea dute helburu moldaketek. Ezinbestekoa da zergek eta zerga-sistemak ekitatea eta justizia soziala hobetzea". Bere aburuz, "udal-zergak eta, beraz, horiek arautzen dituzten foru-arauak tresna egokiak dira klima-larrialdiari aurre egiten laguntzeko, betiere progresibitatearen eta zerga-ekitatearen ikuspegitik".\nAtzo zehaztu zuten bezala, Euskal Herria Bildutik ibilgailuen gaineko zergan autoen tarifen taula aldatzea proposatzen dute, eta helburu nagusia da ibilgailu kutsagarrienek gehiago ordaintzea. Gainera, Martinezek azaldu zuen Arabako araua "ez dela bizkaitarra edo gipuzkoarra bezain progresiboa". "Klima-larrialdiari aurre egiteko, eraikinen energia-eraginkortasuna da klima-aldaketaren aurkako gakoetako bat, baita lurzoru urbanizagarriak neurririk gabe areagotzea ere", azpimarratu zuen. Hori dela eta, EH Bilduk proposatu zuen etxebizitzak birgaitzea lehenestea, fiskalki, eraikuntza berriko obren aurretik. "Horri erantzuten diote OHZ eta EIOZen foru-arauetako moldaketek", zehaztu zuen. OHZri dagokionez, "Eliza Katolikoaren zerga-pribilegio anakroniko eta bidegabeak amaitu behar dira, eta berehala berrikusi behar da haren zerga-egoera",ondorioztatu zuen.\nLanean Ez da lehen aldia alderdi politiko horrek zenbait zerga aldatzeko proposamenak egiten dituela "justizia sozial baterako". Era berean, ez da lehen aldia "eliza katolikoaren pribilegioekin amaitzeko" ahaleginak bideratzen dituztela. Adibidez, joan den urtean, EH Bilduk Eliza OHZ ordaintzetik salbuesten duen foru-araua aldatzeko eskatu zuen. Kasu horretan, EH Bilduren udal eta foru taldeek agerraldia egin zuten, Ondasun Higiezinen gaineko Zergari buruzko araua alda dadin eskatzeko eta horrela Eliza Katolikoak zerga ordaindu dezan eta pribilegio fiskalak "izateari utz diezaion". "EH Bilduren eskaera historikoa da, Elizak OHZ ordaindu ahal izatea ahalbidetuko duen aldaketa batean oinarritzen da eta gurtzarako ez diren espazio guztietan aplikatuko lirateke", adierazi zuten.\nMartinezek azpimarratu zuenez, "beharrezkoa eta funtsezkoa" da pribilegio fiskal horiekin amaitzea. Ezinbestekotzat jo zuen ere, OHZ arautzen duen araudiaren egoera fiskalaren berrikuspena egitea, horrela argituz "Eliza katolikoaren zein ondasunek egon behar duten zerga hori ordaintzetik salbuetsita eta zeintzuk ez".\nOraingoan, Elizaren pribilegioak kentzeko beste proposamen batzuk egin dituzte, adierazi dutenez, baina baita ibilgailu kutsagarrienek zerga gehiago ordaindu eta eraikinen eraginkortasun energetikoa hobetzeko ere.\nHelburua. EH Bildu Arabako batzarkide taldeak proposatu du zenbait moldaketa egitea udalek kudeatzen dituzten zergen foru-arauetan, zehazki, Trakzio\nMekanikoko Ibilgailuen Zergan (TMIZ), ondasun higiezinen gainekoan (OHZ) eta eraikuntza, instalazio eta obren gainekoan (EIOZ). Aldaketa horien helburu nagusiak dira gehien kutsatzen duten ibilgailuek gehiago ordaintzea, eraikinen energia eraginkortasuna hobetzea eta Eliza Katolikoen pribilegioak amaitzea.\nTartea. Nerea Martinez EH Bilduko batzarkideak adierazi du zerga-sistemak eta, bereziki, tokiko erakundeek jasotzen dituzten zergek badutela tartea sistema bidezkoago eta progresiboago baten aldeko apustua egiteko, "non gehien dutenek ekarpen handiagoa egingo duten eta errenta baxuenak eta biztanleria-sektore ahulenak babestuko diren", azpimarratu zuen atzo Nerea Martínez alderdi politiko horren batzarkideak.


Administrazioko eta Zerbitzu Orokorretako Sailburuordetza - Gobernantza Publiko eta Autogobernu Saila - Eusko Jaurlaritza - Euskadi.eus\nTitularra: Polentzi Urquijo Sagredo\nAdministrazioko eta Zerbitzu Orokorretako Sailburuordetza honako hauetaz arduratuko da:\nAdministrazioaren eraikin eta egoitzei buruzko politika\nNormalizazio eta homologazio egitekoa\nHainbat sailetako eraikin eta zerbitzuen kudeaketa\nHalaber, Autonomia Erkidegoko Administrazioak informazio-sistemen, telefoniaren, sareen azpiegitura eta zerbitzuen edo telekomunikazioen arloan dituen eskumenen ondorioz sortutako araubide orokorrak zuzentzea eta ikuskatzea ere organo horri dagokio.\nAdministrazioko eta Zerbitzu Orokorretako Sailburuordetza Polentzi Urquijo Sagredo\nInformazioaren eta Komunikazioen Teknologien Zuzendaritza Xabier Patxi Arrieta Goiri\nBaliabide Orokorren Zuzendaritza Fernando Uriondo Ispizua\nAdministrazioko eta Zerbitzu Orokorretako Sailburuordetzak beteko ditu arlo hauetan Gobernantza Publiko eta Autogobernu Sailari dagozkion eskumenak: hainbat sailetarako diren zerbitzuak; artxiboak eta argitaratze-jarduna; eta informazioaren eta komunikazioaren teknologiak; dekretu honen 4. artikuluan zehaztutako eskumenak ere badagozkio sailburuordeari.\nAdministrazioko eta Zerbitzu Orokorretako sailburuordeak kontratazio-organoari dagozkion eskumenak beteko ditu, baita gastuak baimendu ere, arlo hauetan sustatzen diren kontratazio publikoetan:\nEuskal Autonomia Erkidegoko Sektore Publikoaren Kontratazioaren araubidea ezartzeko uztailaren 27ko 116/2016 Dekretuaren I. tituluko III. kapituluko 1. atalean araututako higiezinen kudeaketa bateratua.\nIKT zerbitzuen kudeaketa bateratua, Euskal Autonomia Erkidegoko sektore publikoan informazioaren eta komunikazioaren teknologiak kudeatzeko ereduari buruzko martxoaren 10eko 36/2020 Dekretuan arautua.\nEuskal Autonomia Erkidegoko Administrazioaren argitaratze-jarduera, irailaren 25eko 135/2018 Dekretuan arautua.\nAdministrazioko Ibilgailuen Atalaren kudeaketa, uztailaren 27ko 300/1999 Dekretuari jarraituz, horren 2. eta 3. artikuluek zehazten duten eremuan.\nEuskal Autonomia Erkidegoko Herri Administrazioaren Artxibo Sistema, uztailaren 22ko 174/2003 Dekretuak ezartzen dituen antolamenduari eta funtzionamenduari jarraituz.\n4. artikulua.- Sailburuordeak.\nGobernantza Publiko eta Autogobernu Saileko sailburuordeei, zuzenean eta hierarkiaz sailburuaren mende jardunez, honako eskumen hauek dagozkie, oro har:\nSaila ordezkatzea, haren titularrak eskuordetuta.\nSailburuordetzako eta haren mende dauden zuzendaritzetako organo eta jarduera guztiak koordinatu, sustatu, programatu eta gainbegiratzea; halaber, mendeko zerbitzuen eta organoen antolamenduari eta funtzionamenduari buruzko zirkularrak, jarraibideak eta zerbitzu-aginduak ematea.\nJardun-politikak eta xedapen-proiektuak prestatzea eta sailburuari proposatzea, eta, aginduta dauzkan egitekoen eremuan, hari laguntza teknikoa ematea.\nSailburuordetzaren mende dauden zerbitzuetako proiektuak proposatzea, behar diren baliabide materialak eta giza baliabideak definituz, aurrekontuen aurreproiektua prestatu ahal izateko.\nSailburuordetzaren mendeko zuzendaritza-zentroen eta erakundeen funtzionamendua ikuskatu eta kontrolatzea.\nSailburuordetzaren mendeko organoek emandako ebazpenen eta administrazio-egintzen aurka jarritako errekurtsoak ebaztea.\nSaileko hizkuntza-normalizazioaren ardura bere gain hartzea eta beraren eskumeneko alorretan zerbitzu- eta lan-hizkuntzan euskararen erabilera sustatzea, herritarren hizkuntza-eskubideak bermatzeko, Gobernu Kontseiluak onartutako Euskararen Agenda Estrategikoari jarraikiz.\nZehatzeko ahala baliatzea bere eskumen-eremuan, indarrean dagoen legeriari jarraituz oso astuntzat jotzen diren falten kasuan, betiere egiteko hori beste organo bati espresuki esleitzen ez bazaio.\nIndarrean dagoen ordenamendu juridikoak espresuki esleitzen dizkien eskumen guztiak, eta, eskumen komunak direlako, oro har sailburuordeei dagozkienak.\nBere sailean eta bere eskumeneko esparruetan emakumeen eta gizonen arteko berdintasuna sustatzeko erantzukizuna bere gain hartzea, Gobernu Kontseiluak onartutako Euskal Autonomia Erkidegoko Emakumeen eta Gizonen Berdintasunerako Planean ezarritakoarekin bat etorriz.\nPolentzi Urquijo Sagredo\nAdministrazioko eta Zerbitzu Orokorretako sailburuordea


Ontzietako eskifaiak elikatzeaz arduratu da Zaporeak elkartea Itsas Festibalean zehar - Pasaia Itsas Festibala\nOntzietako eskifaiak elikatzeaz arduratu da Zaporeak elkartea Itsas Festibalean zehar\nBertan eskuratutako irabazi guztiak siriar errefuxiatuei laguntzeko ZAPORE SOLIDARIOAK proiektura zuzenduko dira.\n100 ontzi tradizional baino gehiago hurbildu dira gure kostaldera, eta hauekin batera, Europako puntu desberdinetako 400 eskifaia. Zaporeak elkartea arduratu da 400 eskifaia hauek elikatzeaz, eta bertan lortutako irabaziak, CHIOS proiektuaren bidez, Siriako gudatik ihesi dabiltzan errefuxiatuentzat izango dira.\nZaporeak proiektuak 2011. urtean eman zituen bere lehen urratsak, Wukro-n (Etiopia) sukaldaritza eta elikadura arloan laguntzeko proiektu bat martxan jarri zuenean.\n2014an, Zaporeak elkarteak, garai batean Intxaurrondoko Talde Gastronomikoa osatzen zuten partaide batzuen eskutik, Etiopiako Wukro herrian Sukaldaritza eta Ostalaritza Eskola bat sortzeko eta Greziako Chios uhartean dauden errefuxiatuak elikatzeko proiektuak habiarazi zituen.\nZaporeak proiektuko kideek helburu garbi bat dute: gastronomia eta elkartasuna uztartuz, ahal den neurrian, beharra duen jendeari lagundu.\nGreziar kostaldeetara iristen ari diren errefuxiatuekin jazotzen ari den egoera lazgarriaren aurrean, ekintza humanitarioarekin bat egin eta Chios uhartean bizitzak salbatzeko esku hartzen ari diren GKE-ekin elkarlanean aritzea erabaki zuen Zaporeak elkarteak, ZAPORE SOLIDARIOAK proiektuaren bitartez.\nEta testuinguru honetan, gizarte osoak elkarlanean proiektu honetan parte hartu behar duela ulertuz, Pasaiako Itsas Festibalak, SUPER AMARA, SAGARDO ROUTE, AIZPURUA TXAKOLINA, CAFÉ BAQUE, KELER, ARGITRANS, LUMAGORRI, CONSERVAS ARTESANAS PEDRO LUIS, BACALAOS URANZU, ABERE HARAGIAK ETA INSALUS bezalako enpresekin batera, proiektu solidario honetan parte hartzea erabaki du.\nEskifaiek, Festibalaren antolakuntzak jarrita postuetan eta pertsona boluntarioen bitartez, ticket batzuk erosi ahal dituzte prezio murriztuan, eta Ciriza Etxea jantoki bezala egokitu da berauek erabiltzeko.\nGure kulturaren adierazgarri argia da ondo jateari diogun zaletasuna, eta sukaldaritzari eta solidaritateari diogun gurtza. Horretxegatik, Zaporeak elkartearen eskutik eta SUPER AMARA, SAGARDO ROUTE, AIZPURUA TXAKOLINA, CAFÉ BAQUE, KELER, ARGITRANS, LUMAGORRI, CONSERVAS ARTESANAS PEDRO LUIS, BACALAOS URANZU, ABERE HARAGIAK ETA INSALUS enpresen lankidetzarekin, Pasaia Itsas Festibalak bere alde solidarioa ere erakutsi du.


ELIKA Seguridad Alimentaria | Zientzia-txostena: elikagai-patogenoen genomaren sekuentziazioa – FSA 2016 - ELIKA Seguridad Alimentaria\nE. coli bakterioaren agerraldia 16/04/11\nZientzia-txostena: elikagai-patogenoen genomaren sekuentziazioa – FSA 2016\nBidaltze data 19 apirila, 2016\nFSAk genomaren sekuentzazio osoari (WGS) eta osaera genetikoaren zientziari buruzko zientzia-txostenaren hirugarren edizioa argitaratu du. Txostenak zehazten du teknologia berri horrek Elikagaien Segurtasunerako Agentziei lagundu ahal diela elikagai-patogenoen ezaugarriak zehazten, elikagaiak seguruak eta benetakoak izan daitezen bermatu ahal izateko.\nWGS oso teknologia indartsua da, azkar garatzen dena, zehatza eta merkea aplikazio zabala badu.FSAk eta PHEk (Osasun Publikoko Britainiako Agentzia) dagoeneko erabiltzen ari dira elikagai-agerraldiak eragiten dituzten patogenoak azkar identifikatzeko, nahiz eta elikagaiekin loturiko beste aplikazio ugari dituen.\nTxostenak aztertu egiten du genomaren sekuentziazio osoak nola eraldatu duen zientzialarien gaitasuna elikagaiek transmititutako gaixotasunen agerraldien ikerketari dagokionez, patogenoak identifikatzeko azkartasunari eta kostuen murrizketari esker. Txostenak ematen duen adibide on bat da WGSren erabilera 2014ko ekainean antzemandako Salmonellaren agerraldian.\nTxostenak, halaber, aztertzen du genoma osoaren sekuentziazioa beste herrialde batzuetan erabiltzen ari direla hainbat patogenoren jarraipena egiteko (besteak beste Listeriarena); izan ere, elikagaien benetakotasuna egiaztatzeko ere balio du. Nahiz eta ohiko mikrobiologia- eta epidemiologia-metodoen zeregina garrantzitsua izan oraindik ere, WGS ezinbesteko lanabesa da, inolako zalantzarik gabe, "One Health" ikuspegi orokorrera hurbiltzeko, gizakien, animalien eta inguruaren arteko harremanean sortzen diren gaixotasunen ondorioak prebenitu eta arintzeko.\nFSAren txostena – elikagai-patogenoen genoma osoaren sekuentziazioa


A20 - Espainiako hauteskundeak | Analisiak | Berria.eus\nEspainiako Gorteetarako hauteskundeak. Begiradak\n2011-11-17 / Jon Benito\nEfemeridea. Rodriguez Zapateroren kabineteak, baina bereziki PSOEren aholkulari taldeak, ez zuen zoriaren mendera utzi hauteskundeak aurreratzeko erabakia hartu zuenean, hau burutzeko eguna. Azaroaren 20a jende askoren inkontzientean bereziki markaturiko data da. PSOEk Francoren heriotzaren efemeridearen erreferentzia subliminalak eskuinaren igoera baretzen lagunduko ziola pentsatu zuen orduan. Efemeridearen detailea ez da ezdeusa, baina sozialistek ez dute diktaduraren ondorengoak boterera heltzearen mamua apenas indartu, eta, ondorioz, sinbolikoki eragin oso-oso mugatua izango du. Josu Muguruza eta Santi Brouard ere azaroaren 20an hil zituzten eta, oraingoz, harrigarria egin zait zeinen gutxi aipatu den efemeride hori ere, batez ere ezker abertzalearen baitan, biek oraindik gordetzen duten kapital sinbolikoa gogoratzeak, azken bozetan ez bezala, orain Madrilgo Kongresu eta Senatura joateak ezkertiar eta abertzale batzuen baitan piztu kontraesana baretzeaz batera, erabakia legitimatzen lagunduko lukeela uste dudalako.\nTrantsizioaren kulturaren amaiera. Guillem Martinezen arabera, trantsizioa deitu izan denaren kultura, hizkera eta irizpide sozialak gainbehera daude eta ziklo hori hauteskunde hauetan itxiko da. Trantsizioa deitu zaiona, adostasuneko, sakoneko arazorik gabeko eta politizatu gabeko arotzat definitzen du berak. Azken batean, zertaz eztabaidatu zitekeen eta zertan ez adostu baitzen trantsizioa deituriko post-frankismora iragan aurretik. Horrenbestez, besteak beste, ETAk eta alderdi abertzaleek zituzten eskaera politikoei uko bateratua ematen zitzaien. Trantsizio aroa, Martinezek dioen bezala, behin betikoz amaituta (Konstituzioaren totema erreformatuta, egitura autonomikoa auzitan...) eta Aieteko mahaiaren bidetik konponbideen leihoa zabaldu delarik, Euskal Herriaren etorkizunaz (eta Herrialde Katalanez eta Galiziaz) eztabaidatzeko orain arteko uko adostua baztertzea ekarriko al du? Eta horrek jarrera malguago bat izateko aukera eskainiko al dio PSOEri, jakinik oposizioan eta galtzeko gutxirekin egongo dela? Trantsizioaren kulturaren amaierak, bestetik, ezker eta eskuinaren arteko dialektika gainditzen ere lagundu beharko luke, PSOE eta PPren artean zatiketa horrek zentzu gutxi duelako.\nBorroka sinbolikoa. PPk gehiengo absolutua lortuko balu, ez du beste alderdien babesik eskatu beharko (ez bada bakarrik ez dagoela erakusteko, sinbolikoki) gobernatzeko, eta horrek politika errealaren baliabidearen aukera kentzen dio EAJri. Orain artean lortutako eta etorkizunean lor ditzakeen transferentzia berrien ilusioa baldin bada EAJri botoa emateko aitzakia nagusia, hark PPri akordioetara heltzeko hamaika keinu egin arren, gehiengo absolutuarekin ezerezean geratuko da aukera hori, legegintzaldiko lehia guztia plano sinbolikora mugatuz. Eta plano sinbolikoan, partida Amaiur eta EAJren artean jokatuko da Madrilgo ukoen aurrean euskal herritarren ahotsa ordezkatzeko zilegitasun handiagoenaren bila. Partida horren joanekoa igandean jokatzen da, eta itzulerakoa, Euskal Herrian. Amaiur horretaz jabetu da, eta EAJ ere horren jakitun den zalantzarik ez dut, igande honetan ez ezik, hurrengo urtean jarriak baititu begiak eta itxaropena.


Proiektu Europearrak - Derio Nekazaritza Eskola BHI - IES Escuela Agraria Derio\nDerio Nekazaritza Eskola BHIk Leonardo da Vinci programaren eta ERASMUS programaren baitan dauden ikasle europearren mugikortasun ekimenetan parte hartzen du. Biak hezkuntzaren eta lanbide heziketaren formakuntza jarduerak izanik, Europar Batasunak bere lurralde eremuan sorturiko programak dira.\nDerio Nekazaritza Eskolak 1996. urtea ezgeroztik mugikortasun transnazionaleko programetan lanean dihardu.\nUrte hauetan, Europar Batasuneko herrialde ezberdinetako eskolekin elkarlanean jardun gara eta denen artean MULFOR sarea deritzona sortu dugu. Aipatzeko da sare honetan Finlandia, Suedia, Italia, Erresuma Batua, Eslobenia, Eslobakia... eskolek parte hartzen dutela.\nSare honen bitartez, hitzarmenak lortu ditugu gure ikasle eta irakasleek aipaturiko herrialdeetako hainbat enpresetan beraien formakuntzan sakondu dezaten.\nSare honetako kideek lantoki berrien bilaketan elkarri laguntzen diote, ikasleentzako aterpea bilatuz, egonaldi laburretako formakuntza programak sustatuz, etabar. Elkartasun hau mantentze asmoz, urtero MULFOR sarearen topaketa egiten da, bere egoitza urtero herrialde ezberdinak antolatzen duelarik.\nDerio Nekazaritza Eskola BHIko harreman internazionaletako kontaktua hau da:\nInmaculada Cabezas Terán\nicabezas (a bildua) nekaderio.eus\nDERIO NEKAZARITZA ESKOLA BHI / IES ESCUELA AGRARIA DERIO\nTel.: 944541421 / 946072541


Europa, Europa | Oharrak & Hondarrak\nPosted on 2022/01/26 by ibanzaldua\n[Aste honetan kolaboratzen hasi naiz, iritzi-zutabe batekin edo, Euskadi Irratiko Faktoria saioan, hiruki bat osatuz Uxue Apaolaza eta Alaine Agirrerekin Hiruhortza atalean, hiru asterik behin beraz. Hauxe da irakurri nuen lehenengo testua, hemen entzun dezakezuena].\nUxue Apaolazak, lehengo asteleheneko bere hiruhortzan, hauxe zioen: “Elkartasun beharra errazago ikusten dugu jokoan gure senideak daudenean. Ez direnean, tira, elkartasun deiak malgutzen zaizkigu”. Europari buruz ari zen, besteak beste: gure Europa hiperzibilizatu honetan etorkinak, etorkin pobreak noski, tratatzeko dugun eraz.\nEta horrek eraman nau Europaren gaira. Modu saihestezinean, azken astean Europaren ekialdean metatzen ari den guztia gogoan.\nKontua da nik beti nahi izan dudala europazalea izan. Mitoak behar ditugu, bizi nahi badugu, eta beti desio izan dut Europarenean sinestea. Badakizue: tolerantziaren ideiaren sorlekua. Ilustrazioaren baloreen itsasargia. Giza eskubideen sehaska. Ongizate estatuaren diseinatzaileen aberrien gaineko aberria. Kontzeptu horiek.\nBaina oso zaila jarri didate beti. Historiak oso zaila jartzen dit, oroimenera etortzen zaidalako zein izan zen Europar Batasunaren jatorria: merkatu komun bat besterik ez, gainbeheran sartutako inperio batzuk ekonomikoki salbatzeko helburua zeukana. Politikak oso zaila jartzen dit, Europar Batasunaren eraikuntza herritarrei bizkarra emanez eraman delako aurrera, modu burokratiko aski ilun batean. Eta, batez ere, muga-politikak oso zaila jartzen dit Europan sinestea, Uxuek lehengoan aipatzen zituen migratzaile hilen kopuruak gogoan.\nBaina tira, pentsatzen nuen, behintzat azkeneko hirurogeita hamar eta koxka urteetan elkarren artean erailtzeaz babestu gaitu Europar Batasunak: europarren arteko etengabeko sarraskiez libratu gaitu. Zeren eta Europa zerbaitek definitu izan badu, historikoki, horiexek dira, gerra etengabeak: gutxienez XIV. mendetik, Ehun Urteko Gerratik (ez bada lehenagotik) gure azpikontinentetxoa behin eta berriro sakailatu dutenak.\nHori ere gezurra da, ordea: Europak, aukera izan bazuen ere, ez zituen Jugoslaviako gerrak geldiarazi, 1990eko hamarkadan. Eta oso litekeena da Ukrainan pizten ari dena gelditzeko ahalmenik ez izatea. Zuzenean sustatzen ez badu, behintzat. Eta badakit nork ordainduko dituen ondorioak: bertako populazio zibilak, ohi bezala. Eta errefuxiatuak sortuko dituela egoera horrek, migrante berriak, Batasunaren hormen kontra joko dutenak atzera.\nHorretarako ere ez du balio gure Europa honek.\nPOSTDATA: Ez dut uste hau “euroeszeptiko” baten artikulua denik, Iñaki Guridi kazetariak galdetzen zidan bezala; izan ere, esan bezala, Europan biziki sinetsi nahi nuke. “Euroetsi” batena da, akaso. Europa gero eta museizatuago hau, berriz ere, Estatu Batuen morroi gisa ari da Ukrainaren kontuan, demokraziatik baino autokraziatik hurbilago dagoen Errusiaren aurrean (baina Europar Batasunak berak halako ezaugarriak dituzten antzeko erregimenak onartzen ditu bere mugen baitan, Hungarian eta Polonian…). Edonola ere, argi daukat gehiago komeni zaigula Europar Batasunaren barruan egotea, kanpoan baino (Brexita froga argia izan da alde horretatik). Beste kontu bat da ea Munduari komeni zaion Europa hau bezalako zerbait…\n[Zutabea girotzeko musika bat aukeratzeko eskatu zidaten Faktoria irrati saioko lagunek, batez ere amaiera aldera entzun zedin: nire irakurketaren fondo bezala dago, baina berandu amaitu nuen irakurketa, eta ezin izan zen nahikoa entzun. Kraftwerk talde alemaniarraren “Europe Endless” kanta zen, 1977koa, Europaren utopiaz ironia pixka batez ari dena, bere edertasun hotzean: “Real life / and postcard views / Europe endless…”. Hemen entzun dezakezue].\nPost hau Iritzia atalera eta Europa,Euskadi Irratia,Faktoria,Ukraina laburpen hitzekin ibanzaldua-k bidalia da. Gogokoetara gehitzeko lotura iraunkorra.


Berrikuntza soziala erdigunean, nazioarteko ereduak ezagutu dituzte - Debagoiena - Goiena.eus\nBerrikuntza soziala erdigunean, nazioarteko ereduak ezagutu dituzte\nIker Oñate 2018-07-02 18:41\nBerrikuntza soziala tokiko garapenean bataiaturiko jardunaldiak egin dituzte gaur –astelehena–, Garaia Berrikuntza Gunean. Ekinbideak kooperatibek martxan jarria duten hausnarketa prozesua du oinarrian.\nIbarreko berrikuntza sozialerako oinarria eraikitzen dihardute Bagarak eta Agirre Lehendakaria Centerrek. Eta horixe bera ezagutarazi dute gaurko jardunaldietan. Dena den, horretan geratu barik, nazioarteko zenbait eredu izan dituzte jorragai. "Horiek baliagarri izan dakizkiguke ibarreko berrikuntza sozialerako plataforma eraikitzeko. Gauza interesgarri asko ezagutu ditugu", aitortu du Aritz Otxandianok, Bagarako kideak.\nHain zuzen ere, kooperatibek martxan jarria duten hausnarketa prozesuaren emaitza da berrikuntza sozialarena. Besteak beste, bailarari "ekarpen handiagoa" egin nahian dabiltza horiek. Horretarako, lagungarri lukete berrikuntza sozialaren eredua. "Hainbaten artean, baliagarri da herritarren kezkak eta helburuak ezagutzeko. Horiek, nola ez, eragina lukete kooperatibek bultzatutako etorkizuneko zenbait ekintzetan", argitu du Gorka Espiauk, Agirre Lehendakaria Centerreko kideak.\nHori horrela, bultzatzaileen esanetan, nazioartean erreferente izatera ere hel liteke Debagoiena: "Bailarak izugarrizko aukera du nazioarte mailan erreferente bilakatzeko –berrikuntza sozialean–. Egia da transformazioaren ikur dela, mundu osoko jendea datorrela hemengo eredua ezagutzera. Baina, horrekin ase barik, etorkizuneko transformaziori begira egon behar luke", dio Espiauk. Eta, horretarako, beharrezko litzateke eragile publikoen eta pribatuen arteko elkarlana. Gainera, enpresek eta gisakoek ez ezik, norbanakoek ere aukera lukete ekarpenak egiteko.\nJardunaldiek emandakoarekin, "pozik"\nOro har, jardunaldien bultzatzaileak "pozik" dira egunak eman duenarekin. "Pozik gaude parte hartzearekin. Askotariko eragileak etorri dira –tokiko administrazioak, kooperatibak, ikasketa zentroak...–. Eta nazioarteko esperientzia interesgarri asko ezagutu ditugu. Horiek guztiak izango ditugu baliagarri, geurera moldatuz, beti ere", aitortu du Otxandianok. Beraz, aurrera begira jarriak dira jada.


ZORIONAK GURUTZE TXAPELDUNA!!!!!\nMariren kobazuloa | 2011-11-08 09:11\n86 memoria berreskuratu\nPolietika | 2008-12-08 23:48\nEspainiako Gerran fusilatutako 86 pertsonen gorpuzkinak topatu dituzte Tuteran, Fustiñanan eta Magallonen (Zaragozan, Espainian). Diario de Noticiasen leitu dut. Aranzadi Zientzia Elkarteak topatu ditu georradarra erabilita. 86 memoria gehiago berreskuratuta. Milaka batzuk falta dira oraindik. Baina instituzioetan ez dago inolako apusturik, inolako politikarik memoria historikoa berreskuratzeko. Bitateko teknikoek laguntza handia ematen dute. Baina bitarteko ekonomikoak ere beharrezkoak dira. Eta horretarako, kontzientziak astintzea, ezinbertzekoa. Fusilatutakoen elkarteek 40 eskari baino g...\ngeografia | 2007-06-13 21:03\nLurreko langintzak paisaia naturalak, landa paisaia bihurtzen ditu Hezeko landa paisaia Ipar eta ipar ekialdean kokatzen dira, erliebe malkartsu eta oso euritsua den klima ozeanikoa. Lurraren egituraren inguruan: biztanleria ugaria izan zen nekazaritzak pisua galdu zuen arte, gaur egun auzo, herrixka eta herritan dago banatuta populazioa, zaharra eta sakabanatua; lurraren egitura minifundismoan nagusitzen da, heziz inguratuak daude eta mekanizazio zaila dute, ez dira errentagarriak; lurraren erabilera gehienbat abeltzaintzarekin lotuta dago. Nekazaritzaren azalera ez da oso zabala. Gaur eg...\nGros auzoa eztabaidan | 2006-11-22 17:22\nOperazio prebentiboetan atxilotutakoei jarritako epaiarekin "dena ETA da" teoria berretsi du Espainiako Auzitegi Nazionalak, Askatasunaren iritzian. Esan dutenez, horrek garbi uzten du auzitegi horretan ezinezkoa dela euskal herritarrentzat "sententzia justuak" lortzea. Esan dutenez egoera " oso larria" da, eta epaia askatasun demokratikoen kontrako kolpea da.


topic_facet:"Mekanizazioa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Metal-eraikuntzak (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" topic_facet:"Sistema automatizatuak (Modulua)" author_facet:"Elhuyar Hizkuntza Zerbitzuak" author_facet:"Deppert, W."\nProposatutako gaia: Mekanizazioa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Metal-eraikuntzak (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Proposatutako gaia: Sistema automatizatuak (Modulua) Egilea: Elhuyar Hizkuntza Zerbitzuak Egilea: Deppert, W.\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila Sistema automatizatuak (Modulua) Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


2021 Agenda - Gazteria\nEkintzak antolatzeko laguntza\nGazteria Zuzendaritzak antolatutako prestakuntza-eskaintza\nAstialdiko ekintzak antolatzeko laguntza\nAstialdiaren arloko profesionalentzat eta boluntario aritzen direnentzat, beren ekintzak antolatzeko eginbeharretarako informazioa eta euskarria eskaintzeko asmoz.\nAuzolanean antolatutako gazteen proiektuentzako dirulaguntzak\nGipuzkoan Gazte Tour Arrasate: Shaolin Monkey + Anier + Hard GZ + Denso + Tatta + Mutiko eta, horretaz gain, masterclass-a La Basurekin\nMASTERCLASS: HIP HOP-AREN MUNDUAREN HASTAPENAK\n+ RAP-TAILERRA LA BASU-REKIN\nLekua: Pablo Uranga kalea, 6, Gaztegunea\nIzen-ematea: Gaztetxokoetan, gazte-bulegoan edo on-line (arrasate-eus webgunean) egin ahal izango da. Aforoa mugatua da.\nLekua: Herriko plaza (eguraldi onarekin) / Amaia Antzokia (eguraldi txarrarekin)\nSarrera: Doan. Aforoa mugatua izango da.\nHASIERAKO TALDEA: DENSO + TATTA + MUTIKO 17:30-18:00\nSHAOLIN MONKEY: 18:15-18:45\nHARD GZ:- 20:15-21:30\nHASIERAKO TALDEA: DENSO + TATTA + MUTIKO\nArrasateko eta Aramaioko 21 eta 22 urteko 3 gazte gara 2017tik musika egiten dugunak: Tatta, Mutiko eta Denso produktore/DJ-a. Hainbat lekutan jo dugu , besteak beste, Arrasate eta Debako gaztetxeetan. Estatuan gure erreferentziak dira Aiman jr, Dano, Chill Mafia, Nickzzy…, eta nazioartean Lil Peep, Lil Skies, Post Malone, Travis Scott…\nTrap/rap musika egiten dugu eta, etorkizunari begira, musika-industrian presentzia handiagoa izan eta kontzertu gehiago egin nahi genituzke.\nShaolin Monkeyk hainbat single atera ditu eta 2019an Coto de Caza lana aurkeztu zuen. Bartzelonako MCak bere oihartzuna eta jarraitzaile-kopurua nabarmen handitzea lortu du pixkanaka, sare sozialek bere lanen berri eman baitute; horrela, ikusgaitasuna lortu du eta jarraitzaile askoz gehiago izatea ere bai. Haren mezuak, benetako estiloak eta egiten dituen ikus-entzunezko lanen kalitateak bermatzen dute oihartzun hori.\nBere track-etan dozenaka mila entzute bildu ondoren eta azken lanean 4 milioi bisitak gaindituta, bere single berriak aurkeztu ditu C. Terriblerekin eta Trueno argentinarrarekin lankidetzan: 1KDQ eta Hot Brocoli.\nBerak aitortzen duenez, kasualitate hutsez iritsi zen hip-hopera, baina orain zaila izango da mugimendu urbanoetan nagusienak Anier alde batera uztea, Bartzelonako raperoak distira, irmotasuna, alebosia, ausardia, zarata eta haserrea ematen dizkio-eta. Anierrek inork ez bezala defendatzen ditu, estalki gabeko aditzen bidez, desolazio emozionalaren lurraldea, aitormen zintzo eta basatia. Bere hitza ez da ezkutatzen, agerian jartzen da. amorrua eta emozioa bateratzen ditu, esaldi zuzen eta zorrotzetan sentimendu pertsonalak eta sakonak laburbilduz. Anierri odola dario, baina ez ezpainei hozka egiteagatik, bere hitzen haginkadengatik baizik.\nAzkarra da eta kargatuta dago, errepikapeneko arma automatiko bat bezala. Bala horietan nobleziak eta emozionaltasunak agintzen dute. Horietan Anierrek bere burua bilatzen, aurkitzen, galtzen eta berriro bilatzen du. Amets hautsien bulebarreko alaben alaba da Anier, eta gaur egungo hip-hop panoramako kanta onenetako batzuk sinatu ditu: “Fuego a tregua”, “Carnaza”, “Caballo dopados”, “Siéntelo”, “Náufragos” edo “Oasis”. Bere ibilbide artistiko-musikalak hiru urte besterik ez ditu, baina milioika dira bere bideoen ikustaldiak.\nPedro Ruibal 1995ean Vigon jaiotako galiziar raperoa da. Coruñan hazi zen, eta bertan hip-hopa ezagutu, eta Hard GZ izatera pasatu zen. 14 urterekin bere lehen estudioa sortu zuen etxean, eta Urban Style Crew bandan hasi zen rapeatzen, DJ eta MCz zein grafiteroz inguratuta. Gero, La Utopía del Norte zigilua sortu, eta ia hamar urtez aritu zen lanean.\nRapero atipikoa eta utopikoa da; eta gizartearekiko duen konpromisoagatik nabarmentzen da, bere letretan ez ezik (kaleko bizitzari eta langileen borrokari buruzko aipamen ugari egiten ditu), baita proiektu solidario ugaritan ere.\nUrte gutxiren buruan, hip-hop panoramako artista garrantzitsuenetariko bat bihurtu da; fenomeno biral horrek, gainera, soinu hutsa gainditzen du.


Anita Skorgan - Wikipedia, entziklopedia askea.\nGöteborg, 1958ko azaroaren 13a (61 urte)\nJahn Teigen (1984ko otsailaren 17a - 1987)\nmusikaria, abeslaria eta egile abeslaria\nSpellemann Award for pop record of the year (1979) : Ingen vei tilbake\nRockheim Hall of Fame (2019)\nAnita Skorgan (Göteborg, Suedia, 1958ko azaroak 13) suediar-norvegiar abeslari eta konposatzaile bat da.\nJahn Teigenekin ezkonduta egon zen, beste norvegiar abeslari eta konposatzaile arrakastatsu bat, eta elkarrekin alaba bat izan zuten.\nEurovision Jaialdian[aldatu | aldatu iturburu kodea]\nNorvegia Eurovision Jaialdian bost aldiz ordezkatu zuen, horietako bitan bakarlari bezala, beste baten bere senar izango zen Jahn Teigenekin bikotea osatuz, beste baten 1981ean Finn Kalviki koruak eginez, eta, azkena, berriz ere koruak eginez, baina Jahn Teigeni, 1983an. 1977ko Eurovision Kantu Jaialdian, Londresen ospatu zena, Casanova kantatu zuen, 14. postuan amaituz. Bi urte beranduago, Jerusalemen, 1979ko Eurovision Kantu Jaialdian parte hartu zuen, arrakasta gehixeagorekin, Oliver abestiarekin, 11. postuan amaituz. Berriz ere Ingalaterran, 1982ko Eurovision Kantu Jaialdian parte hartu zuen garai hartan bere senarra zen Jahn Teigenekin bikotea osatuz. Berak pianoa jotzen zuen, eta biek Adieu abesten zuten, 12. amaitu zuena eta, beharbada, euren bizitza pribatuan oinarritua zegoena. Bien artean Eurovision Abesti Txapelketan 1977 eta 1983 artean, elkarrekin, bakoitza bere aldetik edo koruak eginez sei aldiz agertu ziren orotara.\nAnitak berriz ordezkatu zuen Norvegia, oraingoan elkaregile bezala eta koruak eginez, 1988ko Eurovision Kantu Jaialdian, non For vår jord (gure lurrarentzat) abestiak bosgarren amaitu zuen, Karoline Kruegerrek abestua. "You Used To Be Mine" abestiaren egileetako bat ere izan zen, 1999ko norvegiar aurreaukeraketan bosgarren amaitu zuena.\nBere musika karreraz gain, 1983ko Prima Veras saga om Olav den hellige eta 1997ko Stjerner i sikte bezalako filmeetan ere agertu da.\n2004an Queen Bees musika taldea sortu zuen.\nAnne-Karine Strøm Mata Harirekin Norvegia Eurovision Kantu Jaialdian\nJahn Teigen Mil etter milekin.\nJahn Teigen Mill etter milekin Norvegia Eurovision Kantu Jaialdian\nSverre Kjelsberg eta Mattis Hætta Sámiid Ædnanekin\nFinn Kalvik Aldri i livetekin Norvegia Eurovision Kantu Jaialdian\n1982 Jahn Teigenekin bikotea osatuz Ondorengoa\nJahn Teigen Do Re Mirekin\nOrriaren azken aldaketa: 5 azaroa 2019, 19:36.


Diabetesa, zeliakia, gizentasuna, kolesterol altua edo elikadura-alergiak dituztenek arreta handiz irakurri behar dituzte gozorik ohikoenen etiketak, hala nola turroienak, mazapanenak eta girlatxeenak\nUrte sasoi honetan, jende asko joaten da medikuaren kontsultara, Eguberrietako menuen inguruko zalantzak argitzera. Ospakizun-egunak izaki askorentzat, ohikoa izaten da otordu oparo eta energetikoak egitea, edari alkoholdunik ere ez da falta izaten, eta gozo kontua ere ugari ikusten da mahai gainean (turroiak, mazapanak, polboroiak, girlatxeak…). Zenbait gaixotasunen eraginez, ordea, dieta zorrotz kontrolatu behar izaten du jende batek, dieta bereziak egin behar izaten ditu, eta horientzat ez dute balio beti-betiko jotzen ditugun errezeta eta jakiek. Gustura jango lituzketen hainbat gauzari uko egin behar izaten diote diabetesa, gizentasuna, zeliakia, elikadura-alergiak edo kolesterola eta triglizeridoak dauzkatenek, eta are gehiago Eguberrietan, hainbeste gutizia tentagarri begien aurrean ikusita.\nEspainiako Hipertentsio-Elkarteak eta Arteria-Hipertentsioaren aurkako Espainiako Ligak emandako datuen arabera (SEH-LELHA), Eguberrietan eta jaiegun horien aurreko egunetan hiru kilo ere handitu liteke gorputz-gantza dieta-ohiturak laxatzearen ondorioz. Hipertentsioa, gizentasuna, diabetesa edo hiperkolesterolemia daukaten pertsonentzat aski arazo larria da hori, eritasun horiek bihotz-hodietako arazoak eragiten dituztelako, eta egoerak okerrera egin lezakeelako.\nEdozein gozo ?azukrerik gabea? dela esan ahal izateko\ngehienez ere, 0,5 gramo azukre eduki behar ditu\nElikadura-industria ere ohartu da pertsona horiek elikadura-behar bereziak dituztela, eta urtetik urtera produktu berriak merkaturatzen ari da, nahasmendu horiekin bateragarri diren osagaiak hautatuta. Horren erakusgarri dira, besteak beste, azukre erantsirik gabeko turroi eta gozoak, gantz gutxikoak, trans gantzik gabeak edo glutenik gabeak. Aldi berean, etxean platerak prestatzeko orduan ere, funtsezkoa da Eguberrietako menuak zertxobait moldatzea eta osasungarriago bihurtzea, guztiek jateko modukoak izan daitezen eta inor ez dadin ibili zer jan dezakeen eta zer ez bereizten.\nDiabetesa eta gizentasuna: azukrerik gabeko turroiak eta gozoak\nOhiko turroiak, mazapanak eta girlatxeak egiteko, eztia, azukrea eta almendrak erabiltzen dira. Oinarri horri, beste osagai batzuk ere eransten dizkiete (arrautzaren gorringoa eta zuringoa, fruitu lehorrak, txokolatea, kakaoa, esne-gaina, irinak, labore puztuak, likoreak, eta abar), eta, horrez gain, ura eta gehigarri baimenduak ere bai. Produktu horiek guztiek erruz izaten dute azukrea eta gantza, eta horrexegatik dira hain energetikoak. Ezaugarri hori arindu nahian, eta osasun-arazoengatik dieta zaindu behar dutenen eskariari erantzuteko asmoz, zenbait irtenbide bilatu dituzte ekoizleek. Azukre erantsiak guztiz desagerrarazi dituzte produktuetatik, edo asko murriztu dizkiete, edo beste eztigarri batzuk erabiltzen dituzte, gozo ukitua bai baina kaloriarik ematen ez dutenak. Halakoak komeni zaizkie azukre kopurua mugatu behar duten pertsonei, hala nola diabetesa daukatenei, gizentasuna, pisu gehiegia edo hipertriglizeridemia (triglizeridoak goian).\nKontsumitzaileak ez nahasteko, industriak egokitu egin behar ditu etiketetan ageri diren oharrak, elikadura-aipamenei eta ezaugarri osasungarriei buruzkoak, eta araudi berriak esaten duen bezala eman behar ditu. Adibidez, ‘azukre gutxikoa’ jartzen badu (‘bajo contenido en azúcar’), horrek esan nahi du, 100 gramo bakoitzeko, ez daukala 5 gramo azukre baino gehiago. Begiratu bat emango bagenie turroi osasungarriak ekoizten dituzten etxeen produktuei, ikusiko genuke horietako askok 1,5 eta 5 gramo artean daukatela azukrea 100 gramo bakoitzeko, eta, beraz, izendapen hori har dezaketela, ‘azukre gutxikoa’ alegia (ohiko produktuen aldean, 7 eta 30 aldiz azukre gutxiago daukate, baina ez kaloria gutxiago).\nTurroi bat eta beste edozein gozo ‘azukrerik gabea’ dela esan ahal izateko, gehienez ere, 0,5 gramo azukre eduki behar ditu, 100 gramo bakoitzeko. Ez da gauza bera produktu bat ‘azukrerik gabea’ izan, edo ‘azukre erantsirik gabea’. Lehen sailekoek, bigarrengoek ez bezala, ez daukate monosakaridorik (glukosa, glukosa-ziropa, fruktosa, fruktosa-ziropa), ez disakaridorik (sakarosa eta laktosa dira ohikoenak), ez eta bestelako eztigarririk ere (eztia, esaterako). Azukreak murrizteko, kaloriarik gabeko eztigarriak erabiltzera jotzen dute ekoizleek (sakarina, aspartamoa, ziklamatoa, azesulfamoa), edo poliol erako eztigarriez baliatzen dira edo alkohol-azukreez (sorbitola, maltitola, xilitola…).\nDefinizio horiek halako doitasunez eta zehaztasunez eginda, gaur egun ez dago aukerarik, adibidez, ‘azukrerik gabea’ den turroi batek, azukre erantsirik ez edukita ere, fruktosa eduki dezan. Orain arte, bazen aukera hori, eta fruktosarekin kontuz ibili behar dute gizentasuna daukatenek, II motako diabetesa dutenek (pisu gehiegiak eragina izaten da gehienetan) eta hipertriglizeridemiarekin dabiltzanek. Datu horien berri izatea erabilgarria da kontsumitzaileentzat, horrela jakin dezakete-eta zenbat azukre eta kaloria hartzen ari diren.\nZeliakia eta elikadura-alergiak: gozo bereziak\nZeliakia daukaten pertsonek (glutenarekiko intolerantzia) oso adi irakurri behar dute zer osagai dauzkaten turroiek, mazapanek, girlatxeek eta polboroiek. Ohiko turroiak, oro har (gogorra eta guria), eztiarekin, almendrekin eta azukrearekin egiten dituzte, eta horiek guztiak egokiak dira zeliakoentzat; aldiz, turroi horien orea estaltzen duen olata, gari-irinez egina egoten da gehienetan, eta osagai hori ezin dute jan gaitz hori daukatenek. Polboroiak ere ez zaizkie komeni, horiek ere gari-irinez egiten dituzte eta. Eta zaporeetako turroietan ere (txokolatea, praline, kokoa, esne-gaina eta intxaurrak…) komeni izaten da osagaien zerrenda arduraz irakurtzea.\nZeliakoentzat bereziki prestatuta dauden gozoetan, glutena duten produktuen osaerari eta etiketari buruzko araudi berriak hala agintzen duenez, ekoizleek zehaztu egin behar dute substantzia hori zer kopurutan ageri den: ‘oso gutxi’ eduki dezake (‘muy bajo contenido’) edo ‘gluten gabea’ izan daiteke. Kontsumitzaileari gauzak errazteko, produktu bat baino gehiago aurki litezke merkatuan, glutenarekiko sentikortasunaren arabera sailkatuta. ‘Gluten oso gutxikoa’ aipamena daramaten elikagaietan, adibidez, produktu osoaren kilo bakoitzeko, gluten maila ezin da izan 100 miligramotik gorakoa (100 mg/Kg). ‘Gluten gabea’ aipamena, berriz, dieta berezietan erabiltzen diren produktuek eduki ohi dute, baita produktu dietetikoek edo estandarrek, eta horiek, kilogramo bakoitzeko, ezin duten eduki 20 miligramo gluten baino gehiago (20 mg/Kg).\nTurroiak eta mazapanak -sinpleenak,\nalmendrazkoak- egokiagoak dira\npolboroiak eta mantekatuak baino\nElikadura-alergiaren bat daukatenentzat ere, ez da erraza izaten Eguberrietako gozoekin asmatzea (batzuei albuminak sortzen die alergia, arrautzaren proteinak, beste batzuei kaseinak, esnearen proteinak, besteei fruitu lehorrek…). Osagai horiek maiz ageri dira gozoetan, baina horientzat ere aski zehatza da araudia. 2003. urtetik aurrera, ekoizleek argi eta garbi adierazi behar dute zer alergeno ageri diren beren produktuetan, kontsumitzaileek ezustekorik har ez dezaten eta errazagoa eta seguruago gerta dakien elikagaiak hautatzea. Turroien eta gainerako gozoen etiketetan nabarmenduta agertu behar duten alergenoen artean, honako hauek daude: labore glutendunak (garia, zekalea, garagarra, oloa, espelta, kamuta), arrautza, kakahuetea, soja, esnea, fruitu oskoldunak (almendra, hurra, intxaurra, anakardoa, pekan-intxaurra, pistatxoa, makadamia-intxaurra) eta sesamo alea. Era berean, enpresa arduradunak ohartarazi behar du produktuak arrastoak edo hondarrak eduki ditzakeela, hau da, alergia sortzen duen osagaia izan dezakeela kopuru txikietan, eta hori jakinarazteko, “eduki dezake” mezua idatzi behar du, eta jarraian, alergeno jakinaren izena.\nKolesterola eta triglizeridoak: gantzaren kalitatea da garrantzitsua\nKolesterola edo triglizeridoak goi samarrean dituzten pertsonek jakin nahi izaten dute zer elikadura-osaera daukaten Eguberrietako gozoek.\nTurroiak eta mazapanak -sinpleenak, almendrazkoak- egokiagoak dira polboroiak eta mantekadoak baino. Lehenengo horiek, nahiz eta oso energetikoak diren eta gantz ugari ematen duten, kalitate oneko gantza daukate, almendra da-eta osagai nagusia (gantz azido saturatugabeak dituzte ugari, gantz ona).\nPolboroietan eta mantekadoetan, aldiz, txerri-gantza edo gurina izaten da oinarrizko osagaietako bat (gantz saturatu asko ematen dituzte biek ere), eta irinarekin eta zapore-emaileekin nahasten dute (kanela, ardoa, limoia, eta abar). Azken urteetan, hala ere, zenbait etxe saiatu dira beren produktuen elikadura-kalitatea hobetzen, eta oliba-olioa erabiltzen hasi dira txerri-gantzaren ordez (osagaien zerrenda irakurrita egiazta daiteke hori).\nGauza jakina da gantz azido saturatugabeek gaitasun handia daukatela odoleko kolesterol maila erregulatzeko, eta gantz saturatuak, aldiz (are gehiago trans gantzak), dirudienez,lotuta daude bihotzeko eritasunak izateko arriskuarekin, handitu egiten baitituzte kolesterol eta triglizerido mailak. Arrazoi horrexegatik dira egokiagoak almendraz egindako ohiko turroiak (gogorra eta guria) eta mazapanak, kolesterol altua daukatenentzat, eta ez polboroiak eta mantekadoak. Batzuk eta besteak, dena den, neurrian jatekoak dira; izan ere, hiperkolesterolemia daukaten pertsonarik gehienek, pisu gehiegia ere izaten dute, eta, beraz, jakinik zeinen energetikoak diren Eguberrietako gozoak, neurria hartu behar zaie, ezinbestean.


apirila 2013 – Zumaiako Telmo Deun Arraun Elkartea\nEuskadiko Batel Txapelketan, Legution, Zumaiak brontzezko domina bat lortu du. Emakumezkoen senior ontzia izan zen hirugarren, San Juanen eta Getxoren atzetik. Beste bi ontzi ere aritu ziren finaletan, Federazio Sarian biak (larunbateko sailkatze estropadan, bosgarren eta zortzigarren postuen artean geratu ziren ontzien jokatzen dute): emakumezkoetan, infantilak bigarren izan ziren, eta gizonezkoak hirugarren.\nPosted by 2013(e)ko apirilak 22 2013(e)ko apirilak 22 Posted inSailkatugabeakLeave a comment on Hirugarren, emakumezko seniorrak Euskadiko Batel Txapelketan\nGipuzkoako Trainerilla Liga asteburuan hasi da, bi estropadarekin, eta zumaiarrak atzokoan izan ziren, Zarautzen. Bi ontzi ariko dira senior gizonezkoetan, eta biak aritu ziren. Zumaia B Federazio Sarian ariko da, Ligatik kanpoko lehiaketan, eta bosgarren egin zuen. Zumaia A Ligan ariko da, eta bosgarren izan zen hau ere. Sailkapenak\nPosted by 2013(e)ko apirilak 22 Posted inSailkatugabeakLeave a comment on Bosgarren egin zuten bi trainerillek Gipuzkoako Ligako bigarren estropadan\nEstropada giro ederra izan da gaur arratsaldean Zumaian. San Telmoetako Trainerilla Saria jokatu dute, eta emakumezkoetan, Zumaiak erraz irabazi dio San Juani. Lehen aldiz izan da emakumezkoen txanda estropada horretan. Gizonezkoetan, Oriok irabazi du, eta Zumaiako bi ontziak bosgarren eta zazpigarren izan dira. Hauek denbora guztiak: EMAKUMEZKOAK 1. ZUMAIA 12.08,54 2. San Juan […]\nPosted by 2013(e)ko apirilak 14 Posted inSailkatugabeakLeave a comment on Zumaiak irabazi du emakumezkoen I. San Telmo Trainerilla Saria. Gizonezkoetan Orio gailendu da\nGipuzkoako Batel Txapelketako finalak izan dira gaur eguerdian Pasaian,eta Zumaiak zilarrezko domina bat irabazi du. Emakumezkoetan izan da, seniorretan. Federazio Sarian, infantil gizonezkoetan, irabazi egin dute zumaiarrek. Atzo finaletik kanpo geratu ziren lau ontziek jokatu dute Saria hori. Emaitza guztiak, hemen.\nPosted by 2013(e)ko apirilak 14 Posted inSailkatugabeakLeave a comment on Gipuzkoako Batel Txapelketan: zilarrezko domina bat eta Federakuntza sari bat\n30. edizioa izango du igandekoa San Telmo Trainerilla Sariak, eta berrikuntza handi batekin dator aurten: emakumezkoen estropada ere izango da aurrenekoz. Hain zuzen, Zumaia eta San Juan lehiatuko dira Sariari hasiera emango dion lehian, 18.00etatik aurrera. Generoen berdintasunaren bidean, beste urrats bat eman nahi izan du horrela Zumaiako Arraun Elkartearen zuzendaritza berriak. Emakumezkoen probaren ondoren, […]\nPosted by 2013(e)ko apirilak 12 Posted inSailkatugabeakLeave a comment on Emakumezkoen estropada aurreneko aldiz San Telmo Trainerilla Sarian\nGipuzkoako Batel Txapelketa bihar eta etzi jokatuko da Pasaian. Zumaiak bost ontzi eramango ditu: infantiletan emakumezkoena eta gizonezkoena; kadeteetan eta jubeniletan gizonezkoena; eta azkenik, seniorretan emakumezkoena. Biharko sailkatze estropada izango da, eta maila bakoitzean lau denbora onena egiten dutenek jokatuko dute txapelketa igandean. Bi egunetan 12:00etan hasiko dira estropadak.\nPosted by 2013(e)ko apirilak 12 Posted inSailkatugabeakLeave a comment on Gipuzkoako Batel Txapelketa asteburuan izango da\nBukatu da Gipuzkoako Batel Liga\nEman ditu bereak aurtengo Gipuzkoako Ligak, asteburuan Errenterian eta Mutrikun jokatu diren bi estropadekin. Orain, datorren asteburuan, Gipuzkoako Txapelketa izango da, Pasaian, larunbatean eta igandean. Gipuzkoako Ligako azkeneko bi estropadetan, hauek izan dira Zumaiako arraunlarien emaitzak: LARUNBATEAN Infantilak, emakumezkoak: bosgarren. Seniorrak, emakumezkoak: bigarren. Infantilak, gizonezkoak: laugarren. Kadeteak, gizonezkoak: hamaikagarren eta hamaseigarren. Jubenilak, gizonezkoak: zazpigarren. Emaitza […]\nPosted by 2013(e)ko apirilak 9 Posted inSailkatugabeakLeave a comment on Bukatu da Gipuzkoako Batel Liga


Ireki dira ibilgailuen eta oinezkoen zirkulaziorako Hego Txantreako bideak eta urbanizazio berria, Donejakue bideko parkea izanen denaren mugan | Ayuntamiento de Pamplona\nUdalak urbanizazio-obrak onetsi ditu, Magdalena inguruan parkea amaitzeke dagoela, horrela proiektuaren lehen fasea amaitzeko\nHamabost hilabetez obretan egon ondoren, 2020ko abuztuaren amaieratik, Hego Txantreako urbanizazio berrian, Donejakue bideko parkea izanen denaren mugan, ireki egin dira ibilgailuendako bideak eta oinezkoen joan-etorrietarako kale berriak. Iruñeko Udaleko Hirigintza Gerentziako Kontseiluak eta Hirigintza Batzordeak gaur goizean bisitatu dute eremua, parkearen eta ingurunearen garapenaren lehen faseko urbanizazio-lanen harrera-administratiboa dela eta.\nIruñeko Udal Planaren Magdalenako ARS1 S-1 unitatea urbanizatzeko lehen fase hori eta ARS3 unitateko GSA-2 parkearen lehen fasea bi lotetan lizitatu ziren. Horietako lehenengoa, Hego Txantrea urbanizatzeko obrei dagokiena, gaur goizean bisitatu dutena, Construcciones Mariezcurrena SL eta Excavaciones Fermín Osés SL enpresek osatzen duten Urbanización Magdalena ABEEri adjudikatu zitzaion, 6,9 milioi euroko aurrekontuarekin (BEZa kanpo). Magdalenatik gertuen dagoen parkearen ekialdeko aldeari dagokion bigarren lotea Lacunza Hermanos SL enpresari adjudikatu zitzaion, 1,8 milioi euroan (BEZa kanpo).\nHego Txantreako urbanizazio berriak badu beste bide bat, Magdalena kalean eraikitako biribilgunea –Padre Moret-Irubide BHI-ren atzealdean– Ezkaba kaleko luzapenarekin lotzen duena, eta eraikitzen ari den Donejakue parkearen iparraldeko muga izanen dena. Bide berri hori datorren urtean luzatuko da, Hijas de Jesús ikastetxetik (Jesuitinas) Irabia ikastetxera sartzeko eremura arte, urbanizazio-proiektuaren bigarren fasea izanen den horretan. Lotura hori egiten den arte, bide berrian Zuñiga kalerantz ezkerretara jotzeko aukera egonen da, Mendigorria kalearekin lotzeko eta Ezkaba kalera ateratzeko.\nDuela hilabete batzuk (bide berrira sartu ezin den arren) zirkulaziorako ireki zen Magdalena kaleko biribilguneaz gain, beste biribilgune bat egin da San Kristobal, Mendigorria eta Torralba del Río kaleak elkartzeko gune gisa erabiltzen zen plazatxoan. Bide eta konexio berrietarako lanak osatu dira urbanizazio berriaren ondoko kaleekin ezarritako loturekin eta trafikoa baretzeko elementuen eta bidegorrien kokapenarekin.\nLan horiek auzoko mendebalde - ekialde mugikortasuna lotu eta egituratzen dute, eta zona oinezkoendako komunikazio-ardatz bihurtuko dute Txantrea eta Alde Zaharraren artean, Magdalenako zubiaren ingurunea Santiago plazarekin lotuta, Mendigorria kaleari jarraipena emanez. Santiago elizaren eremua parkearekin lotzeko gune handi gisa ireki da, eta oinezkoek lehentasuna izanen dute. Corella kale zaharra zolatu eta oinezkoendako pasealeku bihurtu da ere.\nAzken asteetan, euri-urak, saneamendua, telekomunikazioak, elektrizitatea eta gasa instalatzeko lanak egin dira bertan eraikiko diren etorkizuneko etxebizitza eta espazioetarako, bai eta beste alderdi batzuekin lotutako lanak ere, hala nola bideetan semaforoak instalatzea eta seinale horizontalak margotzea. Bakarrik falta da proiektuak barne hartzen dituen zuhaitzak landatzea (lan horiek egiteko aproposagoa den urtaro batean eginen da), eta elektrizitatea banatzeko sarearekin eta argiteria-sarearekin lotutako hainbat xehetasun, zeinak instalazioak erabilgarri jartzearen eta hornidura kontratatzeko izapide administratiboa amaitzearen zain baitaude.\nDonejakue bideko parkea izanen dena hiru fasetan eginen da. Iruñeko Udalak dagoeneko adjudikatu ditu proiektuaren 2. eta 3. faseen separatak idazteko kontratua eta, hala badagokio, obraren zuzendaritza. 2. fasean lehentasuna eman nahi zaio parkeko iparraldean dagoen eta urbanizazioarekin mugatzen duen ertzeko pasealekuari, eta aipatu pasealekuarekin batera doazen egonlekuei eta berdeguneei. Hirugarren faseak parkeko gainerako eremua biltzen du, hegoaldeko eta ekialdeko mugetaraino doana: Magdalenako etxebizitzak eta Burlatako udal-mugartea.


Joseba Azpiazuren oroimenezkoa etxean gelditu da - Otamotz : Otamotz\nUrolak 32 eta 29 hartu du mendean Urdaibai, eta etxean gelditu da Joseba Azpiazuren omenezko seigarren txapelketa. Partida bizia izan da, kontrol gutxikoa eta gol askokoa. Halere, Urolak azken minutuetan defentsako lan ona egin du eta estuasun handirik gabe garaitu ditu bizkaitarrak.\nPartida zoroa izango zela aurreikusi zitekeen, martxotik jokatu gabe baitzeuden taldeak. Entrenatu ere, azken asteetan bakarrik eta halamoduz. Baina itzuli da eskubaloia Goierrira. Espero dezagun luzerako, seinale ona izango da eta. Kantxan zeuden guztiei tenperatura, izen abizenak eta harremanetarako telefono bat hartu diete, eserlekuak markatuta zeuden eta soilik jokatzeko unean kendu ahal izan dute maskara. Ikusleek eta entrenatzaileek, hortaz, une oro jantzita eraman dute. Esa, Joseba Azpiazuren omenezko txapleketa ohi baino laburragoa izan dela, aurrekanporaketarik ez baita jokatu.